qundao/data-zh-poetry huggingface dataset:
次韻范伯廉機宜病起見寄
作者：喻良能
朝代：宋

夫君自是穎囊錐，何事翻爲滄海遺。
造化小兒聊戲劇，山林大藥豈無資。
得閒因病還應樂，信手揮毫却有詩。
休歎銀盃成羽化，會須拔劍撥年衰。
次韻葉宰植竹四絕·其一
作者：喻良能
朝代：宋

檀欒節目瘦長枝，晴既蕭騷雨亦奇。
誰道此君惟澹泊，細看頻賞自多姿。
次韻葉宰植竹四絕·其三
作者：喻良能
朝代：宋

誰云青士太無情，偏結騷人冷淡盟。
不假遥岑分寸碧，故應雙目自增明。
次韻葉宰植竹四絕·其二
作者：喻良能
朝代：宋

蒼煙翠霧兩冥迷，秋雨叢深不作泥。
冷葉寒枝須管領，亭亭會見拂雲齊。
次韻葉宰植竹四絕·其四
作者：喻良能
朝代：宋

木本曾看煙雨梢，臨窗依砌韻偏高。
可憐不入繁華眼，祇稱清談王馬曹。
次韻葉省幹重九樓上言懷
作者：喻良能
朝代：宋

水落魚龍已退藏，小樓蕭爽裌衣凉。
山雲雨過無窮態，巖桂風來不斷香。
已分文章成白豕，擬將富貴等黄粱。
嵇康潦倒渾無取，豈復眉開一點黄。
次韻衛知機秀才梅花
作者：喻良能
朝代：宋

東君調護亦多情，瘦比夷齊徹骨清。
有韻綠毛時倒掛，無塵白鷺可同盟。
未應桃葉能稱姊，若齒山樊定是兄。
何事故園頻入夢，疎枝新賞玉谿晴。
次韻謝子良詠雪
作者：喻良能
朝代：宋

晚來寒氣重，景物故撩人。
不厭詩雕腎，寧辭酒入唇。
恍驚殘夜月，疑夢故園春。
欲倩何人畫，紛紛飛玉塵。
次韻謝察院田寺丞倡酬之作
作者：喻良能
朝代：宋

兩翁辭采偶同時，春草還應夢謝池。
出月穿天端有意，掀雷抉電豈無期。
推門不作孤吟苦，擊鉢猶嫌得句遲。
顧我無才難入社，焚香時許誦清詩。
次韻趙十太尉留題驛亭絕句
作者：喻良能
朝代：宋

青衫憔悴鬢毛蒼，還記并州舊葛强。
楚尾吳頭秋驛好，喜聞嚼麝笑談香。
次韻趙景明初見梅花
作者：喻良能
朝代：宋

不解何郎五字詩，年年長是探梅遲。
未甘辜負春消息，强擬來看竹外枝。
次韻趙景明呈許明府
作者：喻良能
朝代：宋

卜晝開英集，瑶林映珷玞。
顧慚梅隠吏，繆接范萊蕪。
官柳春猶淺，江梅韻亦孤。
他年想風味，應有汭川圖。
次韻趙禹平春日書懷
作者：喻良能
朝代：宋

草色青青二月時，物華雖是我廬非。
日明院宇燕相語，花發園林鶑亂飛。
無數小桃初掩映，幾多垂柳自因依。
春風十里歸吟筆，未用羅幃繡幕圍。
次韻送季直弟入越
作者：喻良能
朝代：宋

積雨新晴耳目醒，長堦柳色靜閒庭。
已看桃萼臙脂濕，未有楊花雪片零。
客路汝應懷稚子，家居吾亦念樵青。
須知兩地無百里，不用陽關腸斷聽。
次韻逢使君寺丞見贈
作者：喻良能
朝代：宋

冰花零亂飛庭戶，夜色晶瑩似三五。
詩仙曉贈白雪篇，便覺清風追吉甫。
區區五斗不知疲，故園應有北山移。
凍冷不暇搜佳句，千里歸心到鄉樹。
次韻郭刪定觀潮四絕·其一
作者：喻良能
朝代：宋

白浪初看雲出門，驚濤旋見大江奔。
不因江海雷霆鬭，安識蛟龍窟宅尊。
次韻郭刪定觀潮四絕·其三
作者：喻良能
朝代：宋

憶昔初爲總角兒，年年秋後厭旌旗。
只今廓廓渾無事，樽酒何妨樂聖時。
次韻郭刪定觀潮四絕·其二
作者：喻良能
朝代：宋

天池潮汐渺難推，何事多盈亦有虧。
生長濤淵頭縱白，問之消息莫能知。
次韻郭刪定觀潮四絕·其四
作者：喻良能
朝代：宋

身到錢塘江上初，端如碧海掛新圖。
不知洗眼觀潮日，豁得平生俊氣無。
次韻鄭季遠國錄賢良題余廬山詩記·其一
作者：喻良能
朝代：宋

青鞋憶昔到廬山，回首清游夢寐間。
忽見廣文奇絕句，十年風雨喚仍還。
次韻鄭季遠國錄賢良題余廬山詩記·其二
作者：喻良能
朝代：宋

天姥夢魂勞太白，赤城想像賦興公。
匡廬縹緲煙雲境，總在新篇妙句中。
次韻陳侍郎李察院瀟湘八景圖·平沙落鴈
作者：喻良能
朝代：宋

江南雲水蓼花洲，中有飛鴻巧自謀。
過盡關山都不住，直須來趁楚江秋。
次韻陳侍郎李察院瀟湘八景圖·江天暮雪
作者：喻良能
朝代：宋

羣山總入玉壺中，只有滄波映遠空。
獨釣寒江晚來雪，憑誰畫我作漁翁。
次韻陳侍郎李察院瀟湘八景圖·洞庭秋月
作者：喻良能
朝代：宋

洞闊乾坤日夜浮，月明天凈最宜秋。
何人獨卧清風裏，萬頃煙波一葉舟。
次韻陳侍郎李察院瀟湘八景圖·漁村落照
作者：喻良能
朝代：宋

亂山深處水邊村，小艇初歸未掩門。
吹火煮魚傾濁酒，半規斜日照黄昏。
次韻陳侍郎李察院瀟湘八景圖·瀟湘夜雨
作者：喻良能
朝代：宋

平生雲夢澤南州，秋思春情浩莫收。
更聽瀟湘夜深雨，孤篷點滴替人愁。
次韻陳魯望郎中
作者：喻良能
朝代：宋

筆底詞華盛，寧論大小山。
敷腴建安際，古澹貞元間。
未許窺三昧，時容見一斑。
草堂詩律在，風味喚仍還。
次韻鞏憲見示桐柏瀑布之作
作者：喻良能
朝代：宋

昔聞孫興公，嘗賦飛流水。
至今福庭地，猶屬羽人里。
瀑泉天半來，界道見清泚。
迢迢白虹貫，隠隠玉龍起。
宇宙雖云寬，壯觀知能幾。
谷簾信有之，界圖寧辨此。
清秋饒爽氣，朱夏絕埃滓。
何當振金策，逍遥山之趾。
眺覽既愜適，嘯歌何窮已。
青鞋未成往，撫己空自鄙。
次韻馬叔度再用前韻見寄
作者：喻良能
朝代：宋

善弈從來數弈秋，勝游今作子長游。
才多已覺懸河似，詩妙無勞入海求。
畫月裁雲寧底巧，奔泉抉石一何遒。
誰知傾盖成膠漆，笑殺如新到白頭。
次韻馬駒父晚菊五絕·其一
作者：喻良能
朝代：宋

朔風吹冷破檀心，浥露勻鋪瑣碎金。
喜見鮮鮮長踴躍，只應吏部獨知音。
次韻馬駒父晚菊五絕·其三
作者：喻良能
朝代：宋

嫩黄初破未凋殘，風露相禁曉色寒。
欲並墨梅兼墨竹，何人爲作畫圖看。
次韻馬駒父晚菊五絕·其二
作者：喻良能
朝代：宋

開及梅花未發時，那愁三弄有桓伊。
何時栗里東籬下，冷蕊寒英伴酒巵。
次韻馬駒父晚菊五絕·其五
作者：喻良能
朝代：宋

霧幌褰開秀色明，麴塵半臂亦多情。
芳菲不擬親桃姊，蕭灑端宜齒石兄。
次韻馬駒父晚菊五絕·其四
作者：喻良能
朝代：宋

不知香靨爲誰開，衫染鵝黄巧翦裁。
但得目成兼色授，何妨頃刻耻樽罍。
次韻黄三以詩分送筍
作者：喻良能
朝代：宋

此君稚子別經年，忽到茅齋意豁然。
自媿清貧饞太守，嘗新翻在小春前。
次馬撫幹韻贈黄泰之狀元
作者：喻良能
朝代：宋

褎然射策向明光，紫禁春深日正長。
風細御爐烟冉冉，天晴宮柳絮茫茫。
玉階親奉唐虞問，綵筆濃薰班馬香。
千佛經中名第一，鴻文端不數長楊。
次马抚干韵赠黄泰之状元
作者：喻良能
朝代：宋

袖然射策向明光，紫禁春深日正长。风细御炉烟冉冉，天晴宫柳絮茫茫。玉阶亲奉唐虞问，綵笔浓薰班马香。千佛经中名第一，鸿文端不数长杨。
次马抚干韵赠黄泰之状元
作者：喻良能
朝代：宋

褎然射策向明光，紫禁春深日正长。
风细御炉烟冉冉，天晴宫柳絮茫茫。
玉阶亲奉唐虞问，綵笔浓熏班马香。
千佛经中名第一，鸿文端不数长杨。
武夷山
作者：喻良能
朝代：宋

冲佑观前水绀色，升真洞北山笋攒。群峰不断四时翠，万壑长留九月寒。溪上桃花引渔子，云间仙犬逐刘安。平生饱识佳山水，直作东南第一看。
武夷山
作者：喻良能
朝代：宋

冲佑观前水绀色，昇真洞北山笋攒。
羣峯不断四时翠，万壑长留九月寒。
溪上桃花引渔子，云间仙犬逐刘安。
平生饱识佳山水，直作东南第一看。
武夷山
作者：喻良能
朝代：宋

沖佑觀前水紺色，昇真洞北山笋攢。
羣峯不斷四時翠，萬壑長留九月寒。
溪上桃花引漁子，雲間仙犬逐劉安。
平生飽識佳山水，直作東南第一看。
水乐洞
作者：喻良能
朝代：宋
体裁：五言绝句

近听千丝急，遥闻一磬清。恐伤诗肺腑，不作断肠声。
水樂洞
作者：喻良能
朝代：宋

近聽千絲急，遥聞一磬清。
恐傷詩肺腑，不作斷腸聲。
永佑陵·其二
作者：喻良能
朝代：宋

森然一径趋高爽，鬰葱佳气遥相望。
松声万壑奏笙竽，山形千迭开屏障。
永祐陵
作者：喻良能
朝代：宋

乘骑导从朝陵日，漫山桃李花如织。好风吹散半空云，丽日放将新霁色。森然一径趋高爽，郁葱佳气遥相望。松声万壑奏笙竽，山形千叠开屏障。小臣生长宣和初，深仁浃髓沦肌肤。只今白首冯唐似，何幸清斋拜鼎湖。
永祐陵·其一
作者：喻良能
朝代：宋

乘騎導從朝陵日，漫山桃李花如織。
好風吹散半空雲，麗日放將新霽色。
永祐陵·其一
作者：喻良能
朝代：宋
体裁：七言绝句

乘骑导从朝陵日，漫山桃李花如织。好风吹散半空云，丽日放将新霁色。
永祐陵·其三
作者：喻良能
朝代：宋

小臣生長宣和初，深仁浹髓淪肌膚。
只今白首馮唐似，何幸清齋拜鼎湖。
永祐陵·其三
作者：喻良能
朝代：宋
体裁：七言绝句

小臣生长宣和初，深仁浃髓沦肌肤。只今白首冯唐似，何幸清斋拜鼎湖。
永祐陵·其二
作者：喻良能
朝代：宋

森然一径趋高爽，郁葱佳气遥相望。松声万壑奏笙竽，山形千叠开屏障。
永祐陵·其二
作者：喻良能
朝代：宋

森然一徑趨高爽，鬰葱佳氣遥相望。
松聲萬壑奏笙竽，山形千疊開屏障。
池边树
作者：喻良能
朝代：宋

砾索池边树，疎花照浅清。
虽无却月观，且有一枝横。
池边树
作者：喻良能
朝代：宋

砾索池边树，疏花照浅清。虽无却月观，且有一枝横。
池邊樹
作者：喻良能
朝代：宋

礫索池邊樹，疎花照淺清。
雖無却月觀，且有一枝橫。
池阳报恩寺新成轮藏应公出示鲍仲山诗因赠
作者：喻良能
朝代：宋
体裁：七言绝句

招提雄冠浦边州，宝藏琅函眩电眸。更出故人奇绝句，相看知是赞公流。
池陽報恩寺新成輪藏應公出示鮑仲山詩因贈
作者：喻良能
朝代：宋

招提雄冠浦邊州，寶藏琅函眩電眸。
更出故人奇絕句，相看知是贊公流。
汲水
作者：喻良能
朝代：宋

山泉盈石坎，抱瓮每相从。不敢伤蝌蚪，疑能化小龙。
汲水
作者：喻良能
朝代：宋

山泉盈石坎，抱罋每相从。
不敢伤蝌蚪，疑能化小龙。
汲水
作者：喻良能
朝代：宋

山泉盈石坎，抱罋每相從。
不敢傷蝌蚪，疑能化小龍。
沿檄舟行出五云关
作者：喻良能
朝代：宋
体裁：七言律诗

画舫朱帘出晓关，便风飞过几重湾。路经僧舍渔村畔，身在烟霏雾霭间。惊浪沸晴输远浦，乱云拖粉露崇山。偶因王事从心赏，诗语匆匆不暇删。
沿檄舟行出五雲關
作者：喻良能
朝代：宋

畫舫朱簾出曉關，便風飛過幾重灣。
路經僧舍漁村畔，身在烟霏霧靄間。
驚浪沸晴輸遠浦，亂雲拖粉露崇山。
偶因王事從心賞，詩語匆匆不暇刪。
洄溪閣
作者：喻良能
朝代：宋

十尋傑閣倚雲隈，淡靄輕煙照眼來。
山色不隨天際遠，溪流長爲水深回。
洄溪阁
作者：喻良能
朝代：宋
体裁：七言绝句

十寻杰阁倚云隈，淡霭轻烟照眼来。山色不随天际远，溪流长为水深回。
洪右相生辰
作者：喻良能
朝代：宋

凤将南吕入筒声，节近中秋协气横。玉燕呈祥生硕德，金瓯覆字佐升平。望同北斗泰山重，操与秋霜烈日争。昨夜清台占越分，中台星带老人明。黄閤调元鬓未霜，祇应书考似汾阳。恳辞阊阖沙堤路，暂乐蓬莱燕寝香。茂烈未饶周叔虎，英词宁谢汉班扬。会看绣衮重催起，快卷三江入寿觞。
洪右相生辰·其一
作者：喻良能
朝代：宋

凤将南吕入筒声，节近中秋协气横。玉燕呈祥生硕德，金瓯覆字佐升平。望同北斗泰山重，操与秋霜烈日争。昨夜清台占越分，中台星带老人明。
洪右相生辰·其一
作者：喻良能
朝代：宋

凤将南吕入筩声，节近中秋协气横。
玉燕呈祥生硕德，金瓯覆字佐昇平。
望同北斗泰山重，操与秋霜烈日争。
昨夜清台占越分，中台星带老人明。
洪右相生辰·其一
作者：喻良能
朝代：宋

鳳將南呂入筩聲，節近中秋協氣橫。
玉燕呈祥生碩德，金甌覆字佐昇平。
望同北斗泰山重，操與秋霜烈日爭。
昨夜清臺占越分，中台星带老人明。
洪右相生辰·其二
作者：喻良能
朝代：宋

黄閤調元鬢未霜，祇應書考似汾陽。
懇辭閶闔沙堤路，暫樂蓬萊燕寢香。
茂烈未饒周叔虎，英詞寧謝漢班揚。
會看繡衮重催起，快卷三江入壽觴。
洪右相生辰·其二
作者：喻良能
朝代：宋
体裁：七言律诗

黄閤调元鬓未霜，祇应书考似汾阳。恳辞阊阖沙堤路，暂乐蓬莱燕寝香。茂烈未饶周叔虎，英词宁谢汉班扬。会看绣衮重催起，快卷三江入寿觞。
浇花
作者：喻良能
朝代：宋

花木蒙沾润，根坚枝亦骄。悬知如舌本，端藉酒杯浇。
浇花
作者：喻良能
朝代：宋

花木蒙霑润，根坚枝亦骄。
悬知如舌本，端藉酒杯浇。
海上作
作者：喻良能
朝代：宋

晴浪空仍白，云峰远更青。乾坤几万里，聚落一浮萍。自昔闻溟渤，从今小洞庭。端如初发覆，坐觉病眸醒。
海上作
作者：喻良能
朝代：宋

晴浪空仍白，云峰远更青。
干坤几万里，聚落一浮萍。
自昔闻溟渤，从今小洞庭。
端如初发覆，坐觉病眸醒。
海上作
作者：喻良能
朝代：宋

晴浪空仍白，雲峰遠更青。
乾坤幾萬里，聚落一浮萍。
自昔聞溟渤，從今小洞庭。
端如初發覆，坐覺病眸醒。
海棠坞
作者：喻良能
朝代：宋

晴坞夕阳媚，暖梢春意留。
讵须吞绛蘂，方解解人愁。
海棠坞
作者：喻良能
朝代：宋

晴坞夕阳媚，煖梢春意留。讵须吞绛蕊，方解解人愁。
海棠塢
作者：喻良能
朝代：宋

晴塢夕陽媚，煖梢春意留。
詎須吞絳蘂，方解解人愁。
涂中读周希稷所示诗卷以诗代简
作者：喻良能
朝代：宋

周郎诗句故惊人，尔许清新思不羣。
不是并刀工翦水，定知琼尺巧裁云。
涂中读周希稷所示诗卷以诗代简
作者：喻良能
朝代：宋

周郎诗句故惊人，尔许清新思不群。不是并刀工剪水，定知琼尺巧裁云。
淳熙己酉上巳前一日蚤与遂昌县尉叶禾晚与弟良弼侄得之金华监酒何震饮于月山之曲水览节物之方新欣湖山之如画率尔成篇
作者：喻良能
朝代：宋

曲沟流水绿蜿蜒，正值春风上巳天。不是永和东道主，一觞亦复会群贤。
淳熙己酉上巳前一日蚤与遂昌县尉叶禾晚与弟良弼侄得之金华监酒何震饮于月山之曲水览节物之方新欣湖山之如画率尔成篇
作者：喻良能
朝代：宋

曲沟流水绿蜿蜒，正值春风上巳天。
不是永和东道主，一觞亦復会羣贤。
淳熙己酉上巳前一日蚤與遂昌縣尉葉禾晚與弟良弼姪得之金華監酒何震飲于月山之曲水覽節物之方新欣湖山之如畫率爾成篇
作者：喻良能
朝代：宋

曲溝流水綠蜿蜒，正值春風上巳天。
不是永和東道主，一觴亦復會羣賢。
清心堂
作者：喻良能
朝代：宋

雨余池水淡泠泠，霜后梅花照眼明。
题作清心知未称，此心元自不须清。
清心堂
作者：喻良能
朝代：宋

雨餘池水淡泠泠，霜後梅花照眼明。
題作清心知未稱，此心元自不須清。
清心堂
作者：喻良能
朝代：宋

雨馀池水淡泠泠，霜后梅花照眼明。题作清心知未称，此心元自不须清。
渡江至侯官鎮記所見
作者：喻良能
朝代：宋

破臘侵星渡急流，曉風吹動黑貂裘。
黄雲不斷碧雲暗，荔子林邊甘蔗洲。
渡江至侯官镇记所见
作者：喻良能
朝代：宋
体裁：七言绝句

破腊侵星渡急流，晓风吹动黑貂裘。黄云不断碧云暗，荔子林边甘蔗洲。
温泉
作者：喻良能
朝代：宋
体裁：七言绝句

不与骊山脂水并，独于庐阜占佳名。我来试作泉间浴，一洗平生病恼轻。
温泉
作者：喻良能
朝代：宋

招提閟林麓，栋宇压江郊。来作温泉浴，如逢痒处搔。綵衣临砌槛，华发对尊匏。一笑凉风起，红攲荔子梢。
温泉
作者：喻良能
朝代：宋

招提閟林麓，栋宇压江郊。
来作温泉浴，如逢痒处搔。
綵衣临砌槛，华髮对尊匏。
一笑凉风起，红欹荔子梢。
游下岩过松峭祠傍偃松又赋长句
作者：喻良能
朝代：宋

谁将秋色替云峯，万里炎歊一洗空。
细雨復青池上草，西风顿白鬓边蓬。
聊同吾党二三子，来访山中十八公。
更拟夜深乘月到，要看香雾共冥蒙。
游下岩过松峭祠傍偃松又赋长句
作者：喻良能
朝代：宋

谁将秋色替云峰，万里炎歊一洗空。细雨复青池上草，西风顿白鬓边蓬。聊同吾党二三子，来访山中十八公。更拟夜深乘月到，要看香雾共冥濛。
游柴桑怀渊明二绝
作者：喻良能
朝代：宋

语客归休醉欲眠，素琴虽蓄本无弦。南窗寄傲北窗卧，买断清风不用钱。草莽连云旧径荒，人人称是古柴桑。园蔬篱菊知何处，乔木萧萧挂夕阳。
游柴桑怀渊明二绝·其一
作者：喻良能
朝代：宋

语客归休醉欲眠，素琴虽蓄本无弦。南窗寄傲北窗卧，买断清风不用钱。
游柴桑怀渊明二绝·其一
作者：喻良能
朝代：宋

语客归休醉欲眠，素琴虽蓄本无絃。
南窗寄傲北窗卧，买断清风不用钱。
游柴桑怀渊明二绝·其二
作者：喻良能
朝代：宋
体裁：七言绝句

草莽连云旧径荒，人人称是古柴桑。园蔬篱菊知何处，乔木萧萧挂夕阳。
游柴桑懷淵明二絕·其一
作者：喻良能
朝代：宋

語客歸休醉欲眠，素琴雖蓄本無絃。
南窗寄傲北窗卧，買斷清風不用錢。
游柴桑懷淵明二絕·其二
作者：喻良能
朝代：宋

草莽連雲舊逕荒，人人稱是古柴桑。
園蔬籬菊知何處，喬木蕭蕭挂夕陽。
游西源
作者：喻良能
朝代：宋
体裁：五言律诗

万里西源路，秋风屐齿鸣。嶙峋千障碧，窈窕一川清。天柱云霄迥，香炉雾霭轻。何当携翠袖，重遣酒壶倾。
游西源
作者：喻良能
朝代：宋

萬里西源路，秋風屐齒鳴。
嶙峋千障碧，窈窕一川清。
天柱雲霄迥，香爐霧靄輕。
何當携翠袖，重遣酒壺傾。
游西源于白云峰下烟霏雾霭间逢一女子缟裙翠袂玉雪可念同游十有二人遂共酌酒于大石屏季直弟有诗因用其韵
作者：喻良能
朝代：宋

相携摄履响层峦，翠蔓苍萝着处攀。
身在天台秋色裏，路经巫峡暮云间。
欲飞还住一仙子，似淡如浓双远山。
笑尽一樽无处觅，断肠雾鬓与风鬟。
游西源于白云峰下烟霏雾霭间逢一女子缟裙翠袂玉雪可念同游十有二人遂共酌酒于大石屏季直弟有诗因用其韵
作者：喻良能
朝代：宋

相携摄履响层峦，翠蔓苍萝著处攀。身在天台秋色里，路经巫峡暮云间。欲飞还住一仙子，似淡如浓双远山。笑尽一樽无处觅，断肠雾鬓与风鬟。
游西源于白雲峰下煙霏霧靄間逢一女子縞裙翠袂玉雪可念同遊十有二人遂共酌酒于大石屏季直弟有詩因用其韻
作者：喻良能
朝代：宋

相携攝履響層巒，翠蔓蒼蘿著處攀。
身在天台秋色裏，路經巫峽暮雲間。
欲飛還住一仙子，似淡如濃雙遠山。
笑盡一樽無處覓，斷腸霧鬢與風鬟。
游青山当涂王使君命供张甚适
作者：喻良能
朝代：宋

雨映青山访谪仙，公厨分酿割肥鲜。
酣歌一曲西风裏，顿失羁愁向酒边。
游青山当涂王使君命供张甚适
作者：喻良能
朝代：宋

雨映青山访谪仙，公厨分酿割肥鲜。酣歌一曲西风里，顿失羁愁向酒边。
游鹿田三洞
作者：喻良能
朝代：宋
体裁：古风

东西两鹿田，上下三洞天。苔径劣容足，石门低及肩。乳窦断还滴，天窗皓仍玄。何当出樊笼，悠哉聊永年。
游鹿田三洞
作者：喻良能
朝代：宋

東西兩鹿田，上下三洞天。
苔徑劣容足，石門低及肩。
乳竇斷還滴，天窗皓仍玄。
何當出樊籠，悠哉聊永年。
游龙井
作者：喻良能
朝代：宋

九月十日天气凉，桂花零落菊花黄。竹根如意双不借，放眸一望海天长。天人弥天同一游，洒落珠玑不自休。二老风流今净尽，空馀怪石对龙湫。致身通显大槐梦，快意畋鱼紫石潭。何似相携古兰若，细看香篆味茶甘。
游龙井·其一
作者：喻良能
朝代：宋
体裁：七言绝句

九月十日天气凉，桂花零落菊花黄。竹根如意双不借，放眸一望海天长。
游龙井·其三
作者：喻良能
朝代：宋
体裁：七言绝句

致身通显大槐梦，快意畋鱼紫石潭。何似相携古兰若，细看香篆味茶甘。
游龙井·其二
作者：喻良能
朝代：宋

天人弥天同一游，洒落珠玑不自休。二老风流今净尽，空馀怪石对龙湫。
游龙井·其二
作者：喻良能
朝代：宋

天人弥天同一游，洒落珠玑不自休。
二老风流今浄尽，空余怪石对龙湫。
湖上二絕·其一
作者：喻良能
朝代：宋

輕陰疎雨帝城西，目斷裙腰綠正齊。
處處春風圍繡幕，行雲莫與濕障泥。
湖上二絕·其二
作者：喻良能
朝代：宋

初過百六見梨花，堤路煙輕雨更斜。
玉雪一枝端可念，柳絲深處水邊家。
湖上二绝
作者：喻良能
朝代：宋

轻阴疏雨帝城西，目断裙腰绿正齐。处处春风围绣幕，行云莫与湿障泥。初过百六见梨花，堤路烟轻雨更斜。玉雪一枝端可念，柳丝深处水边家。
湖上二绝·其一
作者：喻良能
朝代：宋

轻阴疎雨帝城西，目断裙腰绿正齐。
处处春风围绣幕，行云莫与湿障泥。
湖上二绝·其一
作者：喻良能
朝代：宋

轻阴疏雨帝城西，目断裙腰绿正齐。处处春风围绣幕，行云莫与湿障泥。
湖上二绝·其二
作者：喻良能
朝代：宋
体裁：七言绝句

初过百六见梨花，堤路烟轻雨更斜。玉雪一枝端可念，柳丝深处水边家。
湖上用王茂材同年韵
作者：喻良能
朝代：宋

木落长空净，秋深爽气多。澹烟浮远树，晶日泊平蓑。小艇浮深碧，孤筇曳慢坡。菊花簪雪鬓，桑落滟金荷。妙兴追潘岳，清游轶永和。何当命菱角，唱我醉时歌。
湖上用王茂材同年韵
作者：喻良能
朝代：宋

木落长空浄，秋深爽气多。
澹烟浮远树，晶日泊平蓑。
小艇浮深碧，孤筇曳慢坡。
菊花簪雪鬓，桑落滟金荷。
妙兴追潘岳，清游轶永和。
何当命菱角，唱我醉时歌。
湖上用王茂材同年韻
作者：喻良能
朝代：宋

木落長空浄，秋深爽氣多。
澹煙浮遠樹，晶日泊平蓑。
小艇浮深碧，孤筇曳慢坡。
菊花簪雪鬢，桑落灧金荷。
妙興追潘岳，清游軼永和。
何當命菱角，唱我醉時歌。
湖口主簿刘君少魏以皂湖石二峰见遗其一盘拗呀豁彷佛金华洞天因目之曰小三洞赋诗一绝
作者：喻良能
朝代：宋
体裁：七言绝句

片石来从凤枳家，天然崖窾自唅呀。从今喻子新三洞，不减坡翁旧九华。
湖口主簿劉君少魏以皂湖石二峰見遺其一盤拗呀豁彷彿金華洞天因目之曰小三洞賦詩一絕
作者：喻良能
朝代：宋

片石來從鳳枳家，天然崖窾自唅呀。
從今喻子新三洞，不減坡翁舊九華。
溫泉
作者：喻良能
朝代：宋

不與驪山脂水并，獨於廬阜占佳名。
我來試作泉間浴，一洗平生病惱輕。
溫泉
作者：喻良能
朝代：宋

招提閟林麓，棟宇壓江郊。
來作溫泉浴，如逢癢處搔。
綵衣臨砌檻，華髮對尊匏。
一笑涼風起，紅欹荔子梢。
潘淑妃
作者：喻良能
朝代：宋
体裁：古风

东昏当日宠容华，潘妃步步生莲花。阅武堂前种杨柳，玉儿雪腕亲沽酒。莲花不见杨柳空，苍烟白露杂悲风。
潘淑妃
作者：喻良能
朝代：宋

東昏當日寵容華，潘妃步步生蓮花。
閲武堂前種楊柳，玉兒雪腕親沽酒。
蓮花不見楊柳空，蒼烟白露雜悲風。
澆花
作者：喻良能
朝代：宋

花木蒙霑潤，根堅枝亦驕。
懸知如舌本，端藉酒盃澆。
灵山寺
作者：喻良能
朝代：宋
体裁：五言律诗

松竹声中寺，山深人迹稀。石从林背出，云向屋头飞。野鹿寒仍聚，栖禽暮自归。怪来襟袖冷，浓翠湿征衣。
点检朝陵内人顿递至西兴道中纪事
作者：喻良能
朝代：宋

平湖潋滟摇春风，扁舟轻驶如飞鸿。垂杨万缕长青茸，倚岸崇桃醉脸红。满空烟雨霏濛濛，柯桥精庐闻午钟。平畴麦苗青芃芃，崇峰秀岑纷玲珑。图经未看名叵穷，雨葩烟叶交朦胧。吾欲图之谁其工，妙语却思六一翁。解道山色有无中，薄暮舣舟依竹丛。夜深点滴听孤篷，天明利涉浮梁雄。钱清虽小炊烟重，我生之辰今适逢。一杯不暇缘匆匆，聊以新诗娱老悰。龛山西北水溶溶，白鹤桥边小梵宫。海天茫茫空复空，放眸一望日本东。萧山小邑河阳同，桃李漫山如锦幪。溪旁驿亭名梦笔，故居知是江文通。西兴浦口天连水，满眼长安紫翠浓。
点检朝陵内人顿递至西兴道中纪事
作者：喻良能
朝代：宋

平湖潋滟摇春风，扁舟轻驶如飞鸿。
垂杨万缕长青茸，倚岸崇桃醉脸红。
满空烟雨霏蒙蒙，柯桥精庐闻午钟。
平畴麦苗青芃芃，崇峯秀岑纷玲珑。
图经未看名叵穷，雨葩烟叶交朦胧。
吾欲图之谁其工，妙语却思六一翁。
解道山色有无中，薄暮舣舟依竹丛。
夜深点滴听孤篷，天明利涉浮梁雄。
钱清虽小炊烟重，我生之辰今适逢。
一杯不暇缘匆匆，聊以新诗娱老悰。
龛山西北水溶溶，白鹤桥边小梵宫。
海天茫茫空復空，放眸一望日本东。
萧山小邑河阳同，桃李漫山如锦幪。
溪旁驿亭名梦笔，故居知是江文通。
西兴浦口天连水，满眼长安紫翠浓。
爱山
作者：喻良能
朝代：宋

公子漫夸金谷富，先生祇爱玉川贫。
山中矫矫七君子，堂上皤皤四老人。
时引壶觞聊自醉，肯教鹅鸭恼比隣。
深红浅白兼秾紫，看取林园十亩春。
爱山
作者：喻良能
朝代：宋

公子漫誇金谷富，先生祇爱玉川贫。山中矫矫七君子，堂上皤皤四老人。时引壶觞聊自醉，肯教鹅鸭恼比邻。深红浅白兼秾紫，看取林园十亩春。
爱山
作者：喻良能
朝代：宋

柳丝稀处见前山，半在云间半雾间。
回首乱红浓翠裏，春风啼鸟更绵蛮。
爱山
作者：喻良能
朝代：宋

柳丝稀处见前山，半在云间半雾间。回首乱红浓翠里，春风啼鸟更绵蛮。
爱山堂
作者：喻良能
朝代：宋
体裁：五言绝句

栋宇还依石，窗扉不碍山。丹青宁办此，烟雨饱孱颜。
爲何監獄題種德堂
作者：喻良能
朝代：宋

作堂備登覽，既作扁其顔。
扁顔固云易，踐名良獨難。
我友何水曹，築堂水雲間。
瞰臨擅奇絕，佳氣何鬰盤。
橫以數畝池，繚以四面山。
石楠間女貞，青士依蒼官。
紛紛雜花卉，栽植日以繁。
豈獨秀春融，未應凋歲寒。
憑欄試游目，皎皎萬慮寬。
張公江海客，一見顔爲歡。
嘉名揭種德，寓意固有存。
期君宴游日，內照時返觀。
善性益培壅，蕪累須一刪。
木老德亦熟，無忘老坡言。
爲周提宮題尚友堂
作者：喻良能
朝代：宋

先生高節昭流俗，未應名宦能羈束。
歸來卜築傍泉石，灑落軒楹照山谷。
外羅君子六千人，中有插架三萬軸。
我嘗一日坐其間，至今清興猶堪掬。
爲柴懷叔殿院題世綵堂
作者：喻良能
朝代：宋

慶積門闌久，祥鍾家世醲。
乘驄驚創見，戲綵覺重逢。
鮐耋頻三喜，孫曾見八龍。
年齡開九秩，孫子享千鍾。
奕葉今榮耀，蟬聯舊素封。
家風追萬石，眉壽擬三松。
畫棟侵銀漢，平池浸碧峯。
同心木芍藥，並蔕水芙蓉。
委曲顔常悅，騫騰色愈恭。
會須陶謝手，覓句細形容。
独善堂
作者：喻良能
朝代：宋

赏心并四者，文史足三余。
不作簪绅念，唯便水竹居。
佳名元籍籍，真乐每如如。
月旦遗评在，今经几建除。
独善堂
作者：喻良能
朝代：宋

赏心并四者，文史足三馀。不作簪绅念，唯便水竹居。佳名元籍籍，真乐每如如。月旦遗评在，今经几建除。
狱空
作者：喻良能
朝代：宋
体裁：古风

公庭日将夕，吏报空狱岸。虽无春草鞠，已有蛛丝蔓。欢乐见鸟乌，呻吟绝鹅雁。谅非片言折，聊发一笑粲。
献之大着得予喜赋以诗来谢次韵奉酬
作者：喻良能
朝代：宋

夺袍吟处笔，垫角雨余巾。
黄绢才无敌，青藜杖有神。
将乘桓典马，肯受庾公尘。
老我知何幸，穷涂获卜邻。
献之大著得予喜赋以诗来谢次韵奉酬
作者：喻良能
朝代：宋

夺袍吟处笔，垫角雨馀巾。黄绢才无敌，青藜杖有神。将乘桓典马，肯受庾公尘。老我知何幸，穷涂获卜邻。
獄空
作者：喻良能
朝代：宋

公庭日將夕，吏報空獄岸。
雖無春草鞠，已有蛛絲蔓。
歡樂見鳥烏，呻吟絕鵝雁。
諒非片言折，聊發一笑粲。
獨善堂
作者：喻良能
朝代：宋

賞心并四者，文史足三餘。
不作簪紳念，唯便水竹居。
佳名元籍籍，真樂每如如。
月旦遺評在，今經幾建除。
獻之大著得予喜賦以詩來謝次韻奉酬
作者：喻良能
朝代：宋

奪袍吟處筆，墊角雨餘巾。
黄絹才無敵，青藜杖有神。
將乘桓典馬，肯受庾公塵。
老我知何幸，窮塗獲卜鄰。
王丞相生辰
作者：喻良能
朝代：宋

皇宋十一叶，时清风俗淳。实维元首明，亦繄股肱纯。煌煌冀国公，自昔抱经纶。初掌黄麻诰，黼黻同卿云。继处宥密地，五兵驱精神。一品坐黄扉，十载转洪钧。雍容陪都俞，黾勉承华勋。镜净沧海波，烟销紫塞尘。伊傅堪并驱，萧曹真下陈。柔兆岁若午，协洽寅在辰。入梦一玉燕，持炉两天人。二十四书考，八千岁为春。西湖为酒醴，南屏为膳珍。万口均一词，共祝柱石臣。一祝锡难老，再祝长同寅。百祝配辽鹤，千祝如大椿。国寿箕翼齐，洎公永无垠。贵名与鸿烈，日新日日新。
王丞相生辰
作者：喻良能
朝代：宋

皇宋十一叶，时清风俗淳。
实维元首明，亦繄股肱纯。
煌煌冀国公，自昔抱经纶。
初掌黄麻诰，黼黻同卿云。
继处宥密地，五兵驱精神。
一品坐黄扉，十载转洪钧。
雍容陪都俞，黾勉承华勋。
镜浄沧海波，烟销紫塞尘。
伊傅堪并驱，萧曹真下陈。
柔兆岁若午，协洽寅在辰。
入梦一玉燕，持鑪两天人。
二十四书考，八千岁为春。
西湖为酒醴，南屏为膳珍。
万口均一词，共祝柱石臣。
一祝锡难老，再祝长同寅。
百祝配辽鹤，千祝如大椿。
国寿箕翼齐，洎公永无垠。
贵名与鸿烈，日新日日新。
王丞相生辰
作者：喻良能
朝代：宋

皇宋十一葉，時清風俗淳。
實維元首明，亦繄股肱純。
煌煌冀國公，自昔抱經綸。
初掌黄麻誥，黼黻同卿雲。
繼處宥密地，五兵驅精神。
一品坐黄扉，十載轉洪鈞。
雍容陪都俞，黽勉承華勛。
鏡浄滄海波，烟銷紫塞塵。
伊傅堪並驅，蕭曹真下陳。
柔兆歲若午，協洽寅在辰。
入夢一玉燕，持鑪兩天人。
二十四書考，八千歲爲春。
西湖爲酒醴，南屏爲膳珍。
萬口均一詞，共祝柱石臣。
一祝錫難老，再祝長同寅。
百祝配遼鶴，千祝如大椿。
國壽箕翼齊，洎公永無垠。
貴名與鴻烈，日新日日新。
王丞相生辰
作者：喻良能
朝代：宋

金华千仞摩穹苍，双溪迢迢碧流长。
清淑之气从风翔，霜缣雾縠不足当。
真贤挺生金玉相，上撷屈艳熏班香。
畴昔视草居明光，鸿文大册压常杨。
既升紫枢兵气扬，运筹决胜如子房。
鸿钧一气转混茫，相吉崇璟何足方。
直与夔龙为雁行，烟火万里俱耕桑。
冠带百蛮走梯航，玉皇案前勤赞襄。
坐令我宋如虞唐，中书事业殊未央。
二十四考嗤汾阳，北堂西母寿而康。
荣封大国富井疆，锦衣命服粲煌煌。
麻姑一半鬓未霜，亭亭玉树阶兰芳。
徽献凝操书道昌，向来王谢今祇王。
十倍江左浩莫量，四海同词祝寿觞。
愿公寿比赤松强，永作一柱扶明堂。
王丞相生辰
作者：喻良能
朝代：宋

金华千仞摩穹苍，双溪迢迢碧流长。清淑之气从风翔，霜缣雾縠不足当。真贤挺生金玉相，上撷屈艳薰班香。畴昔视草居明光，鸿文大册压常杨。既升紫枢兵气扬，运筹决胜如子房。鸿钧一气转混茫，相吉崇璟何足方。直与夔龙为雁行，烟火万里俱耕桑。冠带百蛮走梯航，玉皇案前勤赞襄。坐令我宋如虞唐，中书事业殊未央。二十四考嗤汾阳，北堂西母寿而康。荣封大国富井疆，锦衣命服粲煌煌。麻姑一半鬓未霜，亭亭玉树阶兰芳。徽献凝操书道昌，向来王谢今祇王。十倍江左浩莫量，四海同词祝寿觞。愿公寿比赤松强，永作一柱扶明堂。
王丞相生辰
作者：喻良能
朝代：宋

金華千仞摩穹蒼，雙溪迢迢碧流長。
清淑之氣從風翔，霜縑霧縠不足當。
真賢挺生金玉相，上擷屈豔薰班香。
疇昔視草居明光，鴻文大冊壓常楊。
既陞紫樞兵氣揚，運籌決勝如子房。
鴻鈞一氣轉混茫，相吉崇璟何足方。
直與夔龍爲雁行，烟火萬里俱耕桑。
冠带百蠻走梯航，玉皇案前勤贊襄。
坐令我宋如虞唐，中書事業殊未央。
二十四考嗤汾陽，北堂西母壽而康。
榮封大國富井疆，錦衣命服粲煌煌。
麻姑一半鬢未霜，亭亭玉樹階蘭芳。
徽獻凝操書道昌，向來王謝今祇王。
十倍江左浩莫量，四海同詞祝壽觴。
願公壽比赤松强，永作一柱扶明堂。
王枢使生辰
作者：喻良能
朝代：宋

金华千古赤松宅，中有初平叱羊石。双溪衮衮泻苍波，三洞潭潭接天碧。钟英孕粹昴星精，文章蚤岁瑞王廷。横飞直上九万里，红颜两鬓何青青。金銮畴昔挥毫处，尝草尺书招赞普。职亲孰听玉宸钟，夜分更秉金莲炬。只今右府冠枢衡，坐运精神驱五兵。一烽莫睹狼烟燧，四海不闻金革声。苍生颙颙待霖雨，黄屋便蕃颁异数。姓名久已覆金瓯，东街行筑沙堤路。江左夷吾望更尊，二十四考何足论。已见威棱动蛮貊，会看勋业照乾坤。六十门生焚蕙炷，再拜祝公如卫武。柱石皇家不计年，长容矿质入陶甄。
王枢使生辰
作者：喻良能
朝代：宋

金华千古赤松宅，中有初平叱羊石。
双溪衮衮泻苍波，三洞潭潭接天碧。
钟英孕粹昴星精，文章蚤岁瑞王廷。
横飞直上九万里，红颜两鬓何青青。
金銮畴昔挥毫处，尝草尺书招赞普。
职亲孰听玉宸钟，夜分更秉金莲炬。
只今右府冠枢衡，坐运精神驱五兵。
一烽莫覩狼烟燧，四海不闻金革声。
苍生颙颙待霖雨，黄屋便蕃颁异数。
姓名久已覆金瓯，东街行筑沙堤路。
江左夷吾望更尊，二十四考何足论。
已见威棱动蛮貊，会看勋业照干坤。
六十门生焚蕙炷，再拜祝公如卫武。
柱石皇家不计年，长容矿质入陶甄。
王樞使生辰
作者：喻良能
朝代：宋

金華千古赤松宅，中有初平叱羊石。
雙溪衮衮瀉蒼波，三洞潭潭接天碧。
鍾英孕粹昴星精，文章蚤歲瑞王廷。
橫飛直上九萬里，紅顔兩鬢何青青。
金鑾疇昔揮毫處，嘗草尺書招贊普。
職親孰聽玉宸鐘，夜分更秉金蓮炬。
只今右府冠樞衡，坐運精神驅五兵。
一烽莫覩狼烟燧，四海不聞金革聲。
蒼生顒顒待霖雨，黄屋便蕃頒異數。
姓名久已覆金甌，東街行築沙堤路。
江左夷吾望更尊，二十四考何足論。
已見威棱動蠻貊，會看勳業照乾坤。
六十門生焚蕙炷，再拜祝公如衛武。
柱石皇家不計年，長容礦質入陶甄。
琵琶亭
作者：喻良能
朝代：宋
体裁：七言绝句

琵琶人去几经秋，司马青衫亦故丘。唯有当时亭下水，无情依旧更东流。
琵琶亭
作者：喻良能
朝代：宋

琵琶人去幾經秋，司馬青衫亦故丘。
唯有當時亭下水，無情依舊更東流。
由上饒之貴溪舟中書事
作者：喻良能
朝代：宋

日月三秋杪，江山萬象殊。
小舟浮舴艋，廣信出闉闍。
草木關詩律，雲煙入畫圖。
水清沙可數，景好句難摹。
汀際寒鳴鴈，檣端晚噪烏。
樵村人語靜，商櫂夜燈孤。
冷水尋宵泊，焦灘就曉餔。
霧銷分浦溆，風定少帆蒲。
愛日生篷背，奇峯湧坐隅。
芙蓉多落蔕，楊柳有枯株。
楓葉紅綃翦，蘆花白雪鋪。
翩翩兩行鷺，泛泛一雙鳬。
斷岸幾千尺，誅茅間一區。
鷀巖清港急，龍瀨碧濤麤。
斷已憑三老，那能貴一壺。
酒壚勞問訊，漁艇費招呼。
鮮鯽還堪買，香醪亦任沽。
不妨成酩酊，聊復免馳驅。
汭口真蕭鎮，錢倉豈舊爐。
藂篁驚外裹，怪石覺中刳。
漸喜三吳近，寧辭十里紆。
波平如瀉鏡，罡密似連珠。
嘯咏知誰和，欹眠只自娛。
市聲喧弋邑，山雨鬧蓮湖。
擬傍桃花宿，容繙貝葉無。
鳥棲方艤檝，鯨吼又乘桴。
野菊新收艷，官梅未吐鬚。
貴溪端爽灑，賤子小踟躕。
王事三旬外，舟程六驛逾。
更判弦月上，應得綵衣趨。
由上饶之贵溪舟中书事
作者：喻良能
朝代：宋

日月三秋杪，江山万象殊。小舟浮舴艋，广信出闉阇。草木关诗律，云烟入画图。水清沙可数，景好句难摹。汀际寒鸣雁，樯端晚噪乌。樵村人语静，商棹夜灯孤。冷水寻宵泊，焦滩就晓餔。雾销分浦溆，风定少帆蒲。爱日生篷背，奇峰涌坐隅。芙蓉多落蒂，杨柳有枯株。枫叶红绡剪，芦花白雪铺。翩翩两行鹭，泛泛一双凫。断岸几千尺，诛茅间一区。鹚岩清港急，龙濑碧涛粗。断已凭三老，那能贵一壶。酒垆劳问讯，渔艇费招呼。鲜鲫还堪买，香醪亦任沽。不妨成酩酊，聊复免驰驱。汭口真萧镇，钱仓岂旧炉。丛篁惊外裹，怪石觉中刳。渐喜三吴近，宁辞十里纡。波平如泻镜，罡密似连珠。啸咏知谁和，攲眠只自娱。市声喧弋邑，山雨闹莲湖。拟傍桃花宿，容翻贝叶无。鸟栖方舣楫，鲸吼又乘桴。野菊新收艳，官梅未吐须。贵溪端爽洒，贱子小踟蹰。王事三旬外，舟程六驿逾。更判弦月上，应得綵衣趋。
由上饶之贵溪舟中书事
作者：喻良能
朝代：宋

日月三秋杪，江山万象殊。
小舟浮舴艋，广信出闉阇。
草木关诗律，云烟入画图。
水清沙可数，景好句难摹。
汀际寒鸣鴈，樯端晚噪乌。
樵村人语静，商棹夜灯孤。
冷水寻宵泊，焦滩就晓餔。
雾销分浦溆，风定少帆蒲。
爱日生篷背，奇峯涌坐隅。
芙蓉多落蔕，杨柳有枯株。
枫叶红绡翦，芦花白雪铺。
翩翩两行鹭，泛泛一双鳬。
断岸几千尺，诛茅间一区。
鷀岩清港急，龙濑碧涛麤。
断已凭三老，那能贵一壶。
酒垆劳问讯，渔艇费招呼。
鲜鲫还堪买，香醪亦任沽。
不妨成酩酊，聊復免驰驱。
汭口真萧镇，钱仓岂旧炉。
藂篁惊外裹，怪石觉中刳。
渐喜三吴近，宁辞十里纡。
波平如泻镜，罡密似连珠。
啸咏知谁和，欹眠只自娱。
市声喧弋邑，山雨闹莲湖。
拟傍桃花宿，容翻贝叶无。
鸟栖方舣檝，鲸吼又乘桴。
野菊新收艷，官梅未吐鬚。
贵溪端爽洒，贱子小踟蹰。
王事三旬外，舟程六驿逾。
更判弦月上，应得綵衣趋。
由下梅至資福估賣官産
作者：喻良能
朝代：宋

曉發下梅寺，霽色浮壠麥。
崎嶇白楊岸，詰屈黄牛軛。
野芳吐丰茸，山羽鳴格磔。
驅車復前途，聊欲徧阡陌。
由下梅至资福估卖官产
作者：喻良能
朝代：宋

晓发下梅寺，霁色浮垄麦。崎岖白杨岸，诘屈黄牛轭。野芳吐丰茸，山羽鸣格磔。驱车复前途，聊欲遍阡陌。
由下梅至资福估卖官产
作者：喻良能
朝代：宋

晓发下梅寺，霁色浮壠麦。
崎岖白杨岸，诘屈黄牛轭。
野芳吐丰茸，山羽鸣格磔。
驱车復前途，聊欲徧阡陌。
由之流溪回亭午苦热小憩牧马寺
作者：喻良能
朝代：宋
体裁：七言律诗

长途畏日欲流金，聊向招提觅快襟。翠合苔痕人寂寂，凉生柏影院深深。苦无俗物败佳思，况有寒泉醒客心。一饷清风寄蕲竹，又飞征盖指城阴。
由之流溪回亭午苦熱小憩牧馬寺
作者：喻良能
朝代：宋

長途畏日欲流金，聊向招提覓快襟。
翠合苔痕人寂寂，凉生柏影院深深。
苦無俗物敗佳思，况有寒泉醒客心。
一餉清風寄蘄竹，又飛征蓋指城陰。
由安仁回宿大木寺
作者：喻良能
朝代：宋

御史題詩處，山深草木雄。
一番青燒雨，十里錦帆風。
婆餠林間語，山茶葉上紅。
明朝入于越，吟詠與誰同。
由安仁回宿大木寺
作者：喻良能
朝代：宋

御史题诗处，山深草木雄。
一番青烧雨，十里锦帆风。
婆餠林间语，山茶叶上红。
明朝入于越，吟咏与谁同。
由安仁回宿大木寺
作者：喻良能
朝代：宋

御史题诗处，山深草木雄。一番青烧雨，十里锦帆风。婆饼林间语，山茶叶上红。明朝入于越，吟咏与谁同。
由建宁回三山道中重阳
作者：喻良能
朝代：宋

征鞍初自富沙还，乱叶殷红点碧山。
客裏黄花惊度节，镜中白髮巧摧颜。
三休磴道惟频嘆，一饭茆檐得暂閒。
为想成均新榜帖，阿奴才力胜黄间。
由建宁回三山道中重阳
作者：喻良能
朝代：宋

征鞍初自富沙还，乱叶殷红点碧山。客里黄花惊度节，镜中白发巧摧颜。三休磴道惟频叹，一饭茆檐得暂閒。为想成均新榜帖，阿奴才力胜黄间。
由建寧回三山道中重陽
作者：喻良能
朝代：宋

征鞍初自富沙還，亂葉殷紅點碧山。
客裏黄花驚度節，鏡中白髮巧摧顔。
三休磴道惟頻嘆，一飯茆簷得暫閒。
爲想成均新榜帖，阿奴才力勝黄間。
由当涂回宿齐山用杜牧之韵
作者：喻良能
朝代：宋

一望云烟兴欲飞，晴光聊复步熹微。几年想像空怀古，今日登临自送归。寒菊有花宜靖节，澄江如练忆玄晖。夜深静坐清人骨，岩影侵阶月满衣。
由当涂回宿齐山用杜牧之韵
作者：喻良能
朝代：宋

一望云烟兴欲飞，晴光聊復步熹微。
几年想像空怀古，今日登临自送归。
寒菊有花宜靖节，澄江如练忆玄晖。
夜深静坐清人骨，岩影侵阶月满衣。
由當塗回宿齊山用杜牧之韻
作者：喻良能
朝代：宋

一望雲煙興欲飛，晴光聊復步熹微。
幾年想像空懷古，今日登臨自送歸。
寒菊有花宜靖節，澄江如練憶玄暉。
夜深靜坐清人骨，巖影侵堦月滿衣。
由真隐至枕峰寺
作者：喻良能
朝代：宋

南国清秋杪，长林翠霭重。懒黄千顷稻，深碧万株榕。峡水风前急，方山雨后浓。征鞍何所憩，萧寺枕孤峰。野外初凉冷，征衫亦未重。檀栾溪上竹，勃窣道边榕。秋意撩人切，岚光泼眼浓。更寻天竺寺，却忆此高峰。
由真隠至枕峰寺·其一
作者：喻良能
朝代：宋
体裁：五言律诗

南国清秋杪，长林翠霭重。懒黄千顷稻，深碧万株榕。峡水风前急，方山雨后浓。征鞍何所憩，萧寺枕孤峰。
由真隠至枕峰寺·其一
作者：喻良能
朝代：宋

南國清秋杪，長林翠靄重。
嬾黄千頃稻，深碧萬株榕。
峽水風前急，方山雨後濃。
征鞍何所憩，蕭寺枕孤峰。
由真隠至枕峰寺·其二
作者：喻良能
朝代：宋
体裁：五言律诗

野外初凉冷，征衫亦未重。檀栾溪上竹，勃窣道边榕。秋意撩人切，岚光泼眼浓。更寻天竺寺，却忆此高峰。
由真隠至枕峰寺·其二
作者：喻良能
朝代：宋

野外初凉冷，征衫亦未重。
檀欒溪上竹，勃窣道邊榕。
秋意撩人切，嵐光潑眼濃。
更尋天竺寺，却憶此高峰。
留別伯壽兄
作者：喻良能
朝代：宋

相過不憚遠，相迎慰所思。
須知對床處，絕勝陟岡時。
夜雨論疇昔，秋風惜別離。
明年楚東景，準擬共題詩。
留別王嘉叟檢正·其一
作者：喻良能
朝代：宋

初寮久已往，今誰主文盟。
王公有嫡孫，見者服且驚。
胸中九雲夢，筆端三折肱。
招致道山中，掉頭不肯譍。
論事常山蛇，持身玉壺冰。
平生謝先容，要津真自登。
留別王嘉叟檢正·其二
作者：喻良能
朝代：宋

四海望霖雨，一人須股肱。
我本田家子，蹉跎將暮齡。
相逢豈在早，一見蓋已傾。
謂我雖禿犀，敝帚亦足稱。
持獻先簵箘，長篇有明徵。
公乎儻踐言，庶爲老親榮。
留別王狀元二十四韻
作者：喻良能
朝代：宋

才大文章伯，忠純社稷臣。
七州鍾秀異，孤嶼賦精神。
德藴圭璋潤，胸涵海嶽春。
麟經頻得雋，槐市早稱珍。
宿弊時方革，皇綱上正親。
大廷清問降，空臆讜言陳。
力補嚴宸衮，深攖睿主鱗。
一元追董相，多詐恥平津。
文擅無雙價，臚傳第一人。
聲華飛宇宙，風采聳簪紳。
貴紙寧堪數，回天僅足倫。
施行均令甲，奬諭見絲綸。
未覆金甌墨，聊爲綠水賓。
愛民如赤子，束吏似生薪。
鑑水書題徧，稽山賦詠頻。
却梅清節著，誣狗滯寃伸。
賤子嗟何幸，同年蓋宿因。
糟糠聊攝局，山水獲聯茵。
醇酎容霑醉，新詩許效顰。
獨蒙青眼舊，端異白頭新。
酬倡幾千首，從游殆十旬。
笑談將契闊，肝胆政輪囷。
帝夢方思說，天民竚起莘。
不才雖苦窳，終始願陶鈞。
留別直院莫子齋少卿
作者：喻良能
朝代：宋

鬰鬰千丈松，植根在崇岡。
清陰亙十畝，直幹凌穹蒼。
好風一披拂，聲韻諧宮商。
古來成大厦，此物宜棟梁。
不待歲月久，共看柱明堂。
微木有石植，枯崖飽風霜。
三百甲子餘，圍纔拱把强。
大楹分難充，一桷庶可當。
儻容附松末，雖晚庸何傷。
留別趙明府
作者：喻良能
朝代：宋

綵棒漫分部，牛刀新發硎。
花城方竊蔭，瓜戍已餘蓂。
生計雙蓬鬢，歸心幾驛亭。
他時重會面，應是眼俱青。
留别伯寿兄
作者：喻良能
朝代：宋
体裁：五言律诗

相过不惮远，相迎慰所思。须知对床处，绝胜陟冈时。夜雨论畴昔，秋风惜别离。明年楚东景，准拟共题诗。
留别王嘉叟检正
作者：喻良能
朝代：宋

初寮久已往，今谁主文盟。王公有嫡孙，见者服且惊。胸中九云梦，笔端三折肱。招致道山中，掉头不肯应。论事常山蛇，持身玉壶冰。平生谢先容，要津真自登。四海望霖雨，一人须股肱。我本田家子，蹉跎将暮龄。相逢岂在早，一见盖已倾。谓我虽秃犀，敝帚亦足称。持献先簬箘，长篇有明徵。公乎傥践言，庶为老亲荣。
留别王嘉叟检正·其一
作者：喻良能
朝代：宋

初寮久已往，今谁主文盟。王公有嫡孙，见者服且惊。胸中九云梦，笔端三折肱。招致道山中，掉头不肯应。论事常山蛇，持身玉壶冰。平生谢先容，要津真自登。
留别王嘉叟检正·其一
作者：喻良能
朝代：宋

初寮久已往，今谁主文盟。
王公有嫡孙，见者服且惊。
胸中九云梦，笔端三折肱。
招致道山中，掉头不肯譍。
论事常山蛇，持身玉壶冰。
平生谢先容，要津真自登。
留别王嘉叟检正·其二
作者：喻良能
朝代：宋

四海望霖雨，一人须股肱。我本田家子，蹉跎将暮龄。相逢岂在早，一见盖已倾。谓我虽秃犀，敝帚亦足称。持献先簬箘，长篇有明徵。公乎傥践言，庶为老亲荣。
留别王嘉叟检正·其二
作者：喻良能
朝代：宋

四海望霖雨，一人须股肱。
我本田家子，蹉跎将暮龄。
相逢岂在早，一见盖已倾。
谓我虽秃犀，敝帚亦足称。
持献先簵箘，长篇有明征。
公乎傥践言，庶为老亲荣。
留别王状元二十四韵
作者：喻良能
朝代：宋

才大文章伯，忠纯社稷臣。七州钟秀异，孤屿赋精神。德蕴圭璋润，胸涵海岳春。麟经频得隽，槐市早称珍。宿弊时方革，皇纲上正亲。大廷清问降，空臆谠言陈。力补严宸衮，深撄睿主鳞。一元追董相，多诈耻平津。文擅无双价，胪传第一人。声华飞宇宙，风采耸簪绅。贵纸宁堪数，回天仅足伦。施行均令甲，奖谕见丝纶。未覆金瓯墨，聊为绿水宾。爱民如赤子，束吏似生薪。鉴水书题遍，稽山赋咏频。却梅清节著，诬狗滞冤伸。贱子嗟何幸，同年盖宿因。糟糠聊摄局，山水获联茵。醇酎容沾醉，新诗许效颦。独蒙青眼旧，端异白头新。酬倡几千首，从游殆十旬。笑谈将契阔，肝胆政轮囷。帝梦方思说，天民伫起莘。不才虽苦窳，终始愿陶钧。
留别王状元二十四韵
作者：喻良能
朝代：宋

才大文章伯，忠纯社稷臣。
七州钟秀异，孤屿赋精神。
德藴圭璋润，胸涵海岳春。
麟经频得隽，槐市早称珍。
宿弊时方革，皇纲上正亲。
大廷清问降，空臆谠言陈。
力补严宸衮，深撄睿主鳞。
一元追董相，多诈耻平津。
文擅无双价，胪传第一人。
声华飞宇宙，风采耸簪绅。
贵纸宁堪数，回天仅足伦。
施行均令甲，奬谕见丝纶。
未覆金瓯墨，聊为绿水宾。
爱民如赤子，束吏似生薪。
鑑水书题徧，稽山赋咏频。
却梅清节着，诬狗滞寃伸。
贱子嗟何幸，同年盖宿因。
糟糠聊摄局，山水获联茵。
醇酎容霑醉，新诗许效颦。
独蒙青眼旧，端异白头新。
酬倡几千首，从游殆十旬。
笑谈将契阔，肝胆政轮囷。
帝梦方思说，天民竚起莘。
不才虽苦窳，终始愿陶钧。
留别直院莫子斋少卿
作者：喻良能
朝代：宋

郁郁千丈松，植根在崇冈。清阴亘十亩，直干凌穹苍。好风一披拂，声韵谐宫商。古来成大厦，此物宜栋梁。不待岁月久，共看柱明堂。微木有石植，枯崖饱风霜。三百甲子馀，围才拱把强。大楹分难充，一桷庶可当。傥容附松末，虽晚庸何伤。
留别直院莫子斋少卿
作者：喻良能
朝代：宋

鬰鬰千丈松，植根在崇冈。
清阴亘十亩，直干凌穹苍。
好风一披拂，声韵谐宫商。
古来成大厦，此物宜栋梁。
不待岁月久，共看柱明堂。
微木有石植，枯崖饱风霜。
三百甲子余，围纔拱把强。
大楹分难充，一桷庶可当。
傥容附松末，虽晚庸何伤。
留别赵明府
作者：喻良能
朝代：宋

綵棒漫分部，牛刀新发硎。
花城方窃荫，瓜戍已余蓂。
生计双蓬鬓，归心几驿亭。
他时重会面，应是眼俱青。
留别赵明府
作者：喻良能
朝代：宋

綵棒漫分部，牛刀新发硎。花城方窃荫，瓜戍已馀蓂。生计双蓬鬓，归心几驿亭。他时重会面，应是眼俱青。
疊嶂寒溪硯屏
作者：喻良能
朝代：宋

疊嶂千重秀，寒溪十里清。
漁舟朝欵乃，樵斧晝敲鏗。
窈窕疑身到，幽奇訝筆精。
蕭齋凝睇久，坐覺世情輕。
病起
作者：喻良能
朝代：宋

寝瘵初休意未便，筼筜生笋柳生绵。谁能朅朅团栾走，只要齁齁酩酊眠。几岁思归今得归，一筇三径共忘机。寸肠满贮愁千斛，的当回头觉昨非。
病起·其一
作者：喻良能
朝代：宋

寝瘵初休意未便，筼筜生笋柳生绵。谁能朅朅团栾走，只要齁齁酩酊眠。
病起·其一
作者：喻良能
朝代：宋

寝瘵初休意未便，篔筜生笋柳生绵。
谁能朅朅团栾走，只要齁齁酩酊眠。
病起·其一
作者：喻良能
朝代：宋

寢瘵初休意未便，篔簹生筍柳生綿。
誰能朅朅團欒走，只要齁齁酩酊眠。
病起·其二
作者：喻良能
朝代：宋
体裁：七言绝句

几岁思归今得归，一筇三径共忘机。寸肠满贮愁千斛，的当回头觉昨非。
病起·其二
作者：喻良能
朝代：宋

幾歲思歸今得歸，一筇三逕共忘機。
寸腸滿貯愁千斛，的當回頭覺昨非。
登五峰亭望庐山
作者：喻良能
朝代：宋
体裁：七言律诗

平生庐阜去无因，咫尺于今不得亲。顾我尘劳四十九，羡他萧散二仙人。会当拄颊看山色，更欲题诗满涧滨。为报草堂莲社友，扫云开户待游轮。
登五峰亭望廬山
作者：喻良能
朝代：宋

平生廬阜去無因，咫尺于今不得親。
顧我塵勞四十九，羨他蕭散二仙人。
會當拄頰看山色，更欲題詩滿澗濱。
爲報草堂蓮社友，掃雲開戶待游輪。
登寺后峰绝顶
作者：喻良能
朝代：宋
体裁：七言绝句

杳杳扶筇上翠岑，松风萧飒五云深。不知直自登临处，下至平川几百寻。
登寺後峰絕頂
作者：喻良能
朝代：宋

杳杳扶筇上翠岑，松風蕭颯五雲深。
不知直自登臨處，下至平川幾百尋。
登望海亭
作者：喻良能
朝代：宋

誰將龍脊置新亭，一餉登臨耳目醒。
欲識海門山盡處，爛銀堆裏數螺青。
登望海亭
作者：喻良能
朝代：宋

谁将龙脊置新亭，一饷登临耳目醒。
欲识海门山尽处，烂银堆裏数螺青。
登望海亭
作者：喻良能
朝代：宋

谁将龙脊置新亭，一饷登临耳目醒。欲识海门山尽处，烂银堆里数螺青。
登清音堂
作者：喻良能
朝代：宋

堂上横看江上洲，洲边春浪拍天浮。晴栏倚遍无多景，浩荡时时没白鸥。洲以檀槽旧得名，风来草木自成声。青衫司马令人恨，只作浔阳送客行。平生秀句诵随州，今日身亲历胜游。欲赋江山无好语，强赓归鸟与孤舟。
登清音堂·其一
作者：喻良能
朝代：宋
体裁：七言绝句

堂上横看江上洲，洲边春浪拍天浮。晴栏倚遍无多景，浩荡时时没白鸥。
登清音堂·其一
作者：喻良能
朝代：宋

堂上橫看江上洲，洲邊春浪拍天浮。
晴欄倚遍無多景，浩蕩時時沒白鷗。
登清音堂·其三
作者：喻良能
朝代：宋

平生秀句誦隨州，今日身親歷勝遊。
欲賦江山無好語，强賡歸鳥與孤舟。
登清音堂·其三
作者：喻良能
朝代：宋
体裁：七言绝句

平生秀句诵随州，今日身亲历胜游。欲赋江山无好语，强赓归鸟与孤舟。
登清音堂·其二
作者：喻良能
朝代：宋
体裁：七言绝句

洲以檀槽旧得名，风来草木自成声。青衫司马令人恨，只作浔阳送客行。
登清音堂·其二
作者：喻良能
朝代：宋

洲以檀槽舊得名，風來草木自成聲。
青衫司馬令人恨，只作潯陽送客行。
登蒜岭
作者：喻良能
朝代：宋

三年乌石山边路，每恨南留未北归。今复无端登蒜岭，却寻乌石认亲闱。
登蒜岭
作者：喻良能
朝代：宋

三年乌石山边路，每恨南留未北归。
今復无端登蒜岭，却寻乌石认亲闱。
登蒜嶺
作者：喻良能
朝代：宋

三年烏石山邊路，每恨南留未北歸。
今復無端登蒜嶺，却尋烏石認親闈。
盆池
作者：喻良能
朝代：宋

小凿方池供醉吟，才添斗水浪偏深。瑩心未数寒泉井，明目何须寸碧岑。树影落时清浸玉，鱼鳞动处细浮金。年来点检曾经汲，唯有浇花趁日阴。
盆池
作者：喻良能
朝代：宋
体裁：七言律诗

小凿方池供醉吟，才添斗水浪偏深。莹心未数寒泉井，明目何须寸碧岑。树影落时清浸玉，鱼鳞动处细浮金。年来点检曾经汲，唯有浇花趁日阴。
盆池
作者：喻良能
朝代：宋

小凿方池供醉吟，纔添斗水浪偏深。
莹心未数寒泉井，明目何须寸碧岑。
树影落时清浸玉，鱼鳞动处细浮金。
年来点检曾经汲，唯有浇花趁日阴。
盆池
作者：喻良能
朝代：宋

小鑿方池供醉吟，纔添斗水浪偏深。
瑩心未數寒泉井，明目何須寸碧岑。
樹影落時清浸玉，魚鱗動處細浮金。
年來點檢曾經汲，唯有澆花趁日陰。
直庐锁宿呈监丞宋丈
作者：喻良能
朝代：宋

轩窗空洞惟修竹，风韵时时自琴筑。
学省萧然冷欲冰，两翁相对清如玉。
直庐锁宿呈监丞宋丈
作者：喻良能
朝代：宋

轩窗空洞惟脩竹，风韵时时自琴筑。学省萧然冷欲冰，两翁相对清如玉。
直廬鎖宿呈監丞宋丈
作者：喻良能
朝代：宋

軒窗空洞惟脩竹，風韻時時自琴筑。
學省蕭然冷欲冰，兩翁相對清如玉。
石井
作者：喻良能
朝代：宋

山右最佳处，有泉生石傍。虚明秋后月，清冷雪前霜。鳗井真牛后，龙湫可雁行。濯缨仍漱齿，政尔不能忘。
石井
作者：喻良能
朝代：宋

山右最佳处，有泉生石傍。
虚明秋后月，清冷雪前霜。
鳗井真牛后，龙湫可鴈行。
濯缨仍潄齿，政尔不能忘。
石井
作者：喻良能
朝代：宋

山右最佳處，有泉生石傍。
虛明秋後月，清冷雪前霜。
鰻井真牛後，龍湫可鴈行。
濯纓仍潄齒，政爾不能忘。
石塘
作者：喻良能
朝代：宋

野色知何处，松边竹外塘。
雨余红菡凈，风起白苹香。
石塘
作者：喻良能
朝代：宋

野色知何处，松边竹外塘。雨馀红菡净，风起白蘋香。
石塘
作者：喻良能
朝代：宋

野色知何處，松邊竹外塘。
雨餘紅菡凈，風起白蘋香。
石扶山
作者：喻良能
朝代：宋
体裁：七言绝句

玲珑怪石巧相扶，奇绝无人作画图。要是飞来嫡孙行，恨君生不近西湖。
石扶山
作者：喻良能
朝代：宋

玲瓏怪石巧相扶，奇絕無人作畫圖。
要是飛來嫡孫行，恨君生不近西湖。
石洞
作者：喻良能
朝代：宋

此秘昔未睹，斲云今始开。苍松临怪石，宜号小飞来。
石洞
作者：喻良能
朝代：宋

此秘昔未覩，斲云今始开。
苍松临怪石，宜号小飞来。
石洞
作者：喻良能
朝代：宋

此秘昔未覩，斲雲今始開。
蒼松臨怪石，宜號小飛來。
石鐘山
作者：喻良能
朝代：宋

南北兩石鐘，上下一水側。
造物妙鎔冶，蜚廉巧撞擊。
鏜鞳仍噌吰，歌鐘與無射。
豐山吾焉知，蒲牢爾何力。
咨余久願遊，偶此事行役。
時秋風颼颼，日暮水激激。
初如鈞天鳴，乍若金奏寂。
入耳粹而清，洗心欣以懌。
怪奇有如此，遊覽誰能測。
發端示來今，注經人姓酈。
石鐘山
作者：喻良能
朝代：宋

坡翁文字妙來今，仙去遺蹤杳莫尋。
惟有石鐘還好在，未須霜降自清音。
石钟山
作者：喻良能
朝代：宋
体裁：古风

南北两石钟，上下一水侧。造物妙镕冶，蜚廉巧撞击。镗鞳仍噌吰，歌钟与无射。丰山吾焉知，蒲牢尔何力。咨余久愿游，偶此事行役。时秋风飕飕，日暮水激激。初如钧天鸣，乍若金奏寂。入耳粹而清，洗心欣以怿。怪奇有如此，游览谁能测。发端示来今，注经人姓郦。
石钟山
作者：喻良能
朝代：宋
体裁：七言绝句

坡翁文字妙来今，仙去遗踪杳莫寻。惟有石钟还好在，未须霜降自清音。
砚屏
作者：喻良能
朝代：宋
体裁：古风

长江远浪连天碧，岸柳垂垂临断石。渔舟一叶白头翁，独把钓丝待鱼食。我身犹是红尘客，对此无言三叹息。安得轮竿入手来，与君共钓消长日。
硯屏
作者：喻良能
朝代：宋

長江遠浪連天碧，岸柳垂垂臨斷石。
漁舟一葉白頭翁，獨把釣絲待魚食。
我身猶是紅塵客，對此無言三歎息。
安得輪竿入手來，與君共釣消長日。
磨勘轉朝請郎
作者：喻良能
朝代：宋

脫身畎畝簉簪紳，父母妻孥均沐恩。
百年七萬二千飯，要須一飯不忘君。
磨勘转朝请郎
作者：喻良能
朝代：宋
体裁：七言绝句

脱身畎亩簉簪绅，父母妻孥均沐恩。百年七万二千饭，要须一饭不忘君。
磬湖之侧累拳石为山岩谷幽邃有巫庐台霅之趣因成短篇
作者：喻良能
朝代：宋

背湖临槛碧崔嵬，万壑千岩咫尺开。
坐觉巫峯天际落，忽惊庐阜眼中来。
地偏未害心还远，潭小何妨水自回。
竟日相看两不厌，老夫真箇似童孩。
磬湖之侧累拳石为山岩谷幽邃有巫庐台霅之趣因成短篇
作者：喻良能
朝代：宋

背湖临槛碧崔嵬，万壑千岩咫尺开。坐觉巫峰天际落，忽惊庐阜眼中来。地偏未害心还远，潭小何妨水自回。竟日相看两不厌，老夫真个似童孩。
磬湖之側累拳石爲山巖谷幽邃有巫廬台霅之趣因成短篇
作者：喻良能
朝代：宋

背湖臨檻碧崔嵬，萬壑千巖咫尺開。
坐覺巫峯天際落，忽驚廬阜眼中來。
地偏未害心還遠，潭小何妨水自回。
竟日相看兩不厭，老夫真箇似童孩。
磬湖偶成
作者：喻良能
朝代：宋

只欠退之盘谷序，已成摩诘辋川图。暮年宁复须西子，不用扁舟向五湖。
磬湖偶成
作者：喻良能
朝代：宋

只欠退之盘谷序，已成摩诘辋川图。
暮年宁復须西子，不用扁舟向五湖。
磬湖偶成
作者：喻良能
朝代：宋

只欠退之盤谷序，已成摩詰輞川圖。
暮年寧復須西子，不用扁舟向五湖。
磬湖即事
作者：喻良能
朝代：宋
体裁：五言绝句

十亩烟波阔，平开一画图。已添无数景，唤作小西湖。
磬湖即事
作者：喻良能
朝代：宋

十畝煙波闊，平開一畫圖。
已添無數景，喚作小西湖。
磬湖小山激水作小溪
作者：喻良能
朝代：宋

平湖激水轉山流，石澗縈紆走碧虬。
料得丹青無貌處，白蘋紅蓼滿汀州。
磬湖小山激水作小溪
作者：喻良能
朝代：宋

平湖激水转山流，石涧萦纡走碧虬。
料得丹青无貌处，白苹红蓼满汀州。
磬湖小山激水作小溪
作者：喻良能
朝代：宋

平湖激水转山流，石涧萦纡走碧虬。料得丹青无貌处，白蘋红蓼满汀州。
磬湖居士得片石于斗坡山其長五尺其廣一尺有咫聳拔孤秀縝密溫潤絕不類此間石疑自他山飛來因目之曰飛來石
作者：喻良能
朝代：宋

六丁驅石日本，墮落斗坡山中。
一片蒼珪紫玉，幾回秋雨春風。
不假鎸鑱刻削，自然巧妙嵌空。
居士置之朝爽，是謂飛來小峯。
磬湖居士得片石于斗坡山其长五尺其广一尺有咫耸拔孤秀缜密温润绝不类此间石疑自他山飞来因目之曰飞来石
作者：喻良能
朝代：宋

六丁驱石日本，堕落斗坡山中。一片苍圭紫玉，几回秋雨春风。不假镌镵刻削，自然巧妙嵌空。居士置之朝爽，是谓飞来小峰。
磬湖居士得片石于斗坡山其长五尺其广一尺有咫耸拔孤秀缜密温润绝不类此间石疑自他山飞来因目之曰飞来石
作者：喻良能
朝代：宋

六丁驱石日本，堕落斗坡山中。
一片苍珪紫玉，几回秋雨春风。
不假镌镵刻削，自然巧妙嵌空。
居士置之朝爽，是谓飞来小峯。
禹帝祠
作者：喻良能
朝代：宋

几岁钦文命，今朝拜禹陵。稽山新雨霁，鉴水暮云凝。更睹玄圭锡，悬知四载乘。川灵洎河伯，千古获依凭。
禹帝祠
作者：喻良能
朝代：宋

几岁钦文命，今朝拜禹陵。
稽山新雨霁，鑑水暮云凝。
更覩玄圭锡，悬知四载乘。
川灵洎河伯，千古获依凭。
禹帝祠
作者：喻良能
朝代：宋

幾歲欽文命，今朝拜禹陵。
稽山新雨霽，鑑水暮雲凝。
更覩玄圭錫，懸知四載乘。
川靈洎河伯，千古獲依憑。
禹帝祠道中
作者：喻良能
朝代：宋

熏风正欲拂江梅，去岁兹晨宿雾开。
新竹出墙荷贴水，今年潦倒又重来。
禹帝祠道中
作者：喻良能
朝代：宋

薰風正欲拂江梅，去歲茲晨宿霧開。
新竹出牆荷貼水，今年潦倒又重來。
禹帝祠道中
作者：喻良能
朝代：宋

薰风正欲拂江梅，去岁兹晨宿雾开。新竹出墙荷贴水，今年潦倒又重来。
秋日有怀仲文季直二弟
作者：喻良能
朝代：宋
体裁：七言绝句

微云初月澹层城，络纬声连促织清。北雁不来千里信，西风还起故园情。
秋日有懷仲文季直二弟
作者：喻良能
朝代：宋

微雲初月澹層城，絡緯聲連促織清。
北雁不來千里信，西風還起故園情。
秋晓野步
作者：喻良能
朝代：宋

幽居迩郊原，出户目已瞭。閒携一枝竹，散步及秋晓。寒烟引轻云，澹澹萦木杪。矫首瞩层穹，转盼失飞鸟。野潦净荒陂，惊飙泛枯筱。世态徒营营，此心殊了了。佳处谁与论，聊用付清醥。
秋晓野步
作者：喻良能
朝代：宋

幽居迩郊原，出户目已瞭。
閒携一枝竹，散步及秋晓。
寒烟引轻云，澹澹萦木杪。
矫首瞩层穹，转盼失飞鸟。
野潦浄荒陂，惊飈泛枯篠。
世态徒营营，此心殊了了。
佳处谁与论，聊用付清醥。
秋暑炽甚忍饥偶作书季直弟以诗见嘲因次韵
作者：喻良能
朝代：宋

老夏雨既少，稚秋云亦无。枯池罢桔槔，蔫花委芙蕖。不糁漫藜藿，不爨空樵苏。苏州亦有言，家人笑著书。
秋暑炽甚忍饥偶作书季直弟以诗见嘲因次韵
作者：喻良能
朝代：宋

老夏雨既少，穉秋云亦无。
枯池罢桔槔，蔫花委芙蕖。
不糁漫藜藿，不爨空樵苏。
苏州亦有言，家人笑着书。
秋暑熾甚忍饑偶作書季直弟以詩見嘲因次韻
作者：喻良能
朝代：宋

老夏雨既少，穉秋雲亦無。
枯池罷桔槔，蔫花委芙蕖。
不糝漫藜藿，不爨空樵蘇。
蘇州亦有言，家人笑著書。
秋曉野步
作者：喻良能
朝代：宋

幽居邇郊原，出戶目已瞭。
閒携一枝竹，散步及秋曉。
寒煙引輕雲，澹澹縈木杪。
矯首矚層穹，轉盼失飛鳥。
野潦浄荒陂，驚飈泛枯篠。
世態徒營營，此心殊了了。
佳處誰與論，聊用付清醥。
秋浦試院奉和馬駒父見寄
作者：喻良能
朝代：宋

也知融帳多餘暇，欲往論文偶未遑。
棄置亡何投轄飲，經營俱下讀書行。
子雲但覺玄猶白，元亮應欣菊已黄。
辱贈清詩不知報，剩親燈火趁新凉。
秋浦试院奉和马驹父见寄
作者：喻良能
朝代：宋

也知融帐多余暇，欲往论文偶未遑。
弃置亡何投辖饮，经营俱下读书行。
子云但觉玄犹白，元亮应欣菊已黄。
辱赠清诗不知报，剩亲灯火趁新凉。
秋浦试院奉和马驹父见寄
作者：喻良能
朝代：宋

也知融帐多馀暇，欲往论文偶未遑。弃置亡何投辖饮，经营俱下读书行。子云但觉玄犹白，元亮应欣菊已黄。辱赠清诗不知报，剩亲灯火趁新凉。
种水仙酴醾
作者：喻良能
朝代：宋

酴醾水仙皆玉英，请借汝南言以评。水仙内润叔慈似，酴醾外朗似慈明。
种水仙酴醿
作者：喻良能
朝代：宋

酴醿水仙皆玉英，请借汝南言以评。
水仙内润叔慈似，酴醿外朗似慈明。
种菊
作者：喻良能
朝代：宋

子猷借宅亦种竹，渊明荒径犹存菊。九日黄英凛碎金，三冬翠干森寒玉。亦好才围一亩宽，恨无九畹养芳兰。聊种寒花一百本，要伴此君秋后看。
种菊
作者：喻良能
朝代：宋

子猷借宅亦种竹，渊明荒径犹存菊。
九日黄英凛碎金，三冬翠干森寒玉。
亦好纔围一亩宽，恨无九畹养芳兰。
聊种寒花一百本，要伴此君秋后看。
秦望閣
作者：喻良能
朝代：宋

傲睨須知古有秦，却將黔首等微塵。
當時虛上峰頭望，不見桃源避世人。
秦望阁
作者：喻良能
朝代：宋
体裁：七言绝句

傲睨须知古有秦，却将黔首等微尘。当时虚上峰头望，不见桃源避世人。
種水仙酴醿
作者：喻良能
朝代：宋

酴醿水仙皆玉英，請借汝南言以評。
水仙內潤叔慈似，酴醿外朗似慈明。
種菊
作者：喻良能
朝代：宋

子猷借宅亦種竹，淵明荒徑猶存菊。
九日黄英凜碎金，三冬翠幹森寒玉。
亦好纔圍一畝寬，恨無九畹養芳蘭。
聊種寒花一百本，要伴此君秋後看。
窆石
作者：喻良能
朝代：宋
体裁：七言绝句

禹陵踪迹颇堪疑，窆石衣冠知几时。犹解起人河洛思，可怜大胜峄山碑。
窆石
作者：喻良能
朝代：宋

禹陵蹤跡頗堪疑，窆石衣冠知幾時。
猶解起人河洛思，可憐大勝嶧山碑。
立秋日迓宣諭中丞奉懷宋嗣宗
作者：喻良能
朝代：宋

繡斧離朝右，羸驂走道周。
侵星宵不寐，曝日夕初休。
天地方炎暑，山林漫早秋。
廣文官舍靜，應念汗交流。
立秋日迓宣谕中丞奉怀宋嗣宗
作者：喻良能
朝代：宋
体裁：五言律诗

绣斧离朝右，羸骖走道周。侵星宵不寐，曝日夕初休。天地方炎暑，山林漫早秋。广文官舍静，应念汗交流。
端午至太平寺
作者：喻良能
朝代：宋

客裏逢端午，僧廊雨气凉。
篔筜千箇碧，薝卜六花香。
鲁頖程尤远，潘舆兴自长。
糁蒲倾美酒，笑入醉中乡。
端午至太平寺
作者：喻良能
朝代：宋

客裏逢端午，僧廊雨氣凉。
篔簹千箇碧，薝蔔六花香。
魯頖程尤遠，潘輿興自長。
糝蒲傾美酒，笑入醉中鄉。
端午至太平寺
作者：喻良能
朝代：宋

客里逢端午，僧廊雨气凉。筼筜千个碧，薝卜六花香。鲁頖程尤远，潘舆兴自长。糁蒲倾美酒，笑入醉中乡。
竹岩
作者：喻良能
朝代：宋

怪石谁雕斲，苍萝翠木斜。
幽岩画屏倚，却忆柳州夸。
竹岩
作者：喻良能
朝代：宋

怪石谁雕斲，苍萝翠木斜。幽岩画屏倚，却忆柳州誇。
竹巖
作者：喻良能
朝代：宋

怪石誰雕斲，蒼蘿翠木斜。
幽巖畫屏倚，却憶柳州誇。
策杖
作者：喻良能
朝代：宋
体裁：五言绝句

田园依峻岭，牵兴每须登。却得台郎力，扶持借赤藤。
策杖
作者：喻良能
朝代：宋

田園依峻嶺，牽興每須登。
却得臺郎力，扶持借赤藤。
筠溪
作者：喻良能
朝代：宋
体裁：五言律诗

精舍仍幽处，深溪冒浅篁。寒声随浪起，翠影共流长。断岸通秋月，虚檐受夏凉。虽无杜陵韵，绝胜赞公房。
筠溪
作者：喻良能
朝代：宋

精舍仍幽處，深溪冒淺篁。
寒聲隨浪起，翠影共流長。
斷岸通秋月，虛簷受夏凉。
雖無杜陵韻，絕勝贊公房。
签厅落成为赋长句
作者：喻良能
朝代：宋

幕中英俊许谁先，一一骅骝拟着鞭。
老我漫夸森画㦸，夫君端称泛红莲。
鸠工已见成轮奂，载酒何妨醉圣贤。
闻道公余多暇隙，定持椽笔籋云烟。
签厅落成为赋长句
作者：喻良能
朝代：宋

幕中英俊许谁先，一一骅骝拟著鞭。老我漫誇森画戟，夫君端称泛红莲。鸠工已见成轮奂，载酒何妨醉圣贤。闻道公馀多暇隙，定持椽笔籋云烟。
简张子温运使
作者：喻良能
朝代：宋

宗丞矻矻不离口，右司时时说解颐。岂独当今三昧手，故应胜古四愁诗。少陵子厚妙炉锤，力不能追心自期。杯水平时犹不直，试求印可老宗师。
简张子温运使·其一
作者：喻良能
朝代：宋
体裁：七言绝句

宗丞矻矻不离口，右司时时说解颐。岂独当今三昧手，故应胜古四愁诗。
简张子温运使·其二
作者：喻良能
朝代：宋

少陵子厚妙炉锤，力不能追心自期。杯水平时犹不直，试求印可老宗师。
简张子温运使·其二
作者：喻良能
朝代：宋

少陵子厚妙鑪锤，力不能追心自期。
杯水平时犹不直，试求印可老宗师。
簡張子溫運使·其一
作者：喻良能
朝代：宋

宗丞矻矻不離口，右司時時說解頤。
豈獨當今三昧手，故應勝古四愁詩。
簡張子溫運使·其二
作者：喻良能
朝代：宋

少陵子厚妙鑪錘，力不能追心自期。
杯水平時猶不直，試求印可老宗師。
簽廳落成爲賦長句
作者：喻良能
朝代：宋

幕中英俊許誰先，一一驊騮擬著鞭。
老我漫誇森畫㦸，夫君端稱泛紅蓮。
鳩工已見成輪奐，載酒何妨醉聖賢。
聞道公餘多暇隙，定持椽筆籋雲烟。
約季野九日登雲黄不果季野有詩因次韻
作者：喻良能
朝代：宋

青山如候蟲，可賞不可戀。
胡爲謝康樂，遊覽乃欲徧。
縱登最高頂，過眼猶掣電。
何如菊花天，周遶籬落畔。
對面黄雲峯，未妨籬下見。
相携凌紫霞，更約東風便。
紫君林
作者：喻良能
朝代：宋

此君仍佩紫，直節自來孤。
欲倩文夫子，招邀入畫圖。
紫君林
作者：喻良能
朝代：宋
体裁：五言绝句

此君仍佩紫，直节自来孤。欲倩文夫子，招邀入画图。
紫笑
作者：喻良能
朝代：宋

表裏俱秾紫，冬春独擅青。
每蒙天一笑，不与素同馨。
风味撩吟笔，芳非入画屏。
几番饶睡思，闻此洒然醒。
紫笑
作者：喻良能
朝代：宋

表裏俱穠紫，冬春獨擅青。
每蒙天一笑，不與素同馨。
風味撩吟筆，芳非入畫屏。
幾番饒睡思，聞此灑然醒。
紫笑
作者：喻良能
朝代：宋

表里俱秾紫，冬春独擅青。每蒙天一笑，不与素同馨。风味撩吟笔，芳非入画屏。几番饶睡思，闻此洒然醒。
紫霄宫
作者：喻良能
朝代：宋
体裁：五言律诗

间关穿木杪，诘屈转山腰。自昔形清梦，于今到紫霄。容仪粲冰雪，环佩响琼瑶。安得顾吴手，凭渠图素绡。
紫霄宮
作者：喻良能
朝代：宋

間關穿木杪，詰屈轉山腰。
自昔形清夢，于今到紫霄。
容儀粲冰雪，環珮響瓊瑶。
安得顧吳手，憑渠圖素綃。
經理西山同二客二弟姪輩侍太孺人游觀聯句
作者：喻良能
朝代：宋

西山仍復踞西臺，石逕嶔崎此日開。
竹杖相邀七八客，芳樽時釂兩三杯。
瀑懸巖腹如飛雨，石轉山腰若隠雷。
敬侍慈顔供一笑，陂陀坐穩興悠哉。
綠毛龜
作者：喻良能
朝代：宋

白玉盆中淺更清，綠毛浮水鬭輕盈。
須臾食罷渾無事，自上盆山頂上行。
綠萼梅
作者：喻良能
朝代：宋

白練銖衣翠袂斜，洗粧不著臉邊霞。
天寒日暮倚修竹，初見仙人萼綠華。
縣齋夜坐
作者：喻良能
朝代：宋

鶩行散盡室如冰，數卷殘書一穗燈。
尚有茹葷兼飲酒，不然全似打包僧。
约季野九日登云黄不果季野有诗因次韵
作者：喻良能
朝代：宋

青山如候虫，可赏不可恋。
胡为谢康乐，游览乃欲徧。
纵登最高顶，过眼犹掣电。
何如菊花天，周遶篱落畔。
对面黄云峯，未妨篱下见。
相携凌紫霞，更约东风便。
约季野九日登云黄不果季野有诗因次韵
作者：喻良能
朝代：宋

青山如候虫，可赏不可恋。胡为谢康乐，游览乃欲遍。纵登最高顶，过眼犹掣电。何如菊花天，周绕篱落畔。对面黄云峰，未妨篱下见。相携凌紫霞，更约东风便。
经理西山同二客二弟侄辈侍太孺人游观联句
作者：喻良能
朝代：宋

西山仍复踞西台，石径嵚崎此日开。竹杖相邀七八客，芳樽时釂两三杯。瀑悬岩腹如飞雨，石转山腰若隐雷。敬侍慈颜供一笑，陂陀坐稳兴悠哉。
经理西山同二客二弟侄辈侍太孺人游观联句
作者：喻良能
朝代：宋

西山仍復踞西台，石径嵚崎此日开。
竹杖相邀七八客，芳樽时釂两三杯。
瀑悬岩腹如飞雨，石转山腰若隠雷。
敬侍慈颜供一笑，陂陀坐稳兴悠哉。
绿毛龟
作者：喻良能
朝代：宋
体裁：七言绝句

白玉盆中浅更清，绿毛浮水斗轻盈。须臾食罢浑无事，自上盆山顶上行。
绿萼梅
作者：喻良能
朝代：宋

白练铢衣翠袂斜，洗妆不著脸边霞。天寒日暮倚修竹，初见仙人萼绿华。
绿萼梅
作者：喻良能
朝代：宋

白练铢衣翠袂斜，洗粧不着脸边霞。
天寒日暮倚修竹，初见仙人萼绿华。
罗春伯以吕居仁集寄似作诗为谢
作者：喻良能
朝代：宋

平生子吕子，妙语总关心。忽得诗三百，端胜书万金。愔愔醒睡眼，炯炯净烦襟。何以报嘉惠，空惭绿绮琴。
罗春伯以吕居仁集寄似作诗为谢
作者：喻良能
朝代：宋

平生子吕子，妙语总关心。
忽得诗三百，端胜书万金。
愔愔醒睡眼，炯炯凈烦襟。
何以报嘉惠，空惭绿绮琴。
羅春伯以呂居仁集寄似作詩爲謝
作者：喻良能
朝代：宋

平生子呂子，妙語總關心。
忽得詩三百，端勝書萬金。
愔愔醒睡眼，炯炯凈煩襟。
何以報嘉惠，空慚綠綺琴。
老僧携筇竹杖來試就求之欣然舉以見贈
作者：喻良能
朝代：宋

萬里携來自蜀州，老僧珍重許誰求。
相逢舉贈寧無意，要我雲山處處遊。
老僧携筇竹杖来试就求之欣然举以见赠
作者：喻良能
朝代：宋
体裁：七言绝句

万里携来自蜀州，老僧珍重许谁求。相逢举赠宁无意，要我云山处处游。
聞交代將至喜而成篇
作者：喻良能
朝代：宋

三年泮水冷無氊，贏得蕭蕭雪滿顛。
晚景不妨供綵戲，他鄉安敢廢詩篇。
賸將杯酒澆行色，速賃雙童擔近編。
任是身歸落鴈後，鄉心先抵磬湖邊。
聞東嘉王公得雜學士喜而成篇
作者：喻良能
朝代：宋

四海王夫子，精忠簡冕旒。
詔綸飛渙渥，禁閣要名流。
江左思安石，朝端欠武侯。
命珪兼召節，蚤晚到南州。
聞莊鵬舉山茶小盆葩華雜然有意舉以見遺因作詩求之
作者：喻良能
朝代：宋

瑠璃翦葉碧團團，收拾繁枝徑尺寒。
舉贈詩翁知有意，要令飽看鶴頭丹。
腊八日雪参议林郎中有诗因次韵
作者：喻良能
朝代：宋
体裁：五言律诗

玉树参差见，银花子细看。淖糜分腊序，圆炭度朝寒。冉冉头新白，匆匆岁又残。聊凭一杯醉，忍把两眉攒。
腊前二日见青梅桃花
作者：喻良能
朝代：宋
体裁：七言绝句

泽国寒多春事迟，南来地暖意都迷。城阴雨过腊初近，梅子青青桃满蹊。
臘八日雪參議林郎中有詩因次韻
作者：喻良能
朝代：宋

玉樹參差見，銀花子細看。
淖糜分臘序，圓炭度朝寒。
冉冉頭新白，匆匆歲又殘。
聊憑一杯醉，忍把兩眉攢。
臘前二日見青梅桃花
作者：喻良能
朝代：宋

澤國寒多春事遲，南來地暖意都迷。
城陰雨過臘初近，梅子青青桃滿蹊。
自入新安境中鴨脚千樹羅生道傍秋實離離低拂行客顧之欣然因成絕句
作者：喻良能
朝代：宋

離離秋實壓枝柔，带露含煙爛不收。
須信新安生鴨脚，大勝霅水熟鷄頭。
自入新安境中鸭脚千树罗生道傍秋实离离低拂行客顾之欣然因成绝句
作者：喻良能
朝代：宋

离离秋实压枝柔，带露含烟烂不收。
须信新安生鸭脚，大胜霅水熟鷄头。
自入新安境中鸭脚千树罗生道傍秋实离离低拂行客顾之欣然因成绝句
作者：喻良能
朝代：宋

离离秋实压枝柔，带露含烟烂不收。须信新安生鸭脚，大胜霅水熟鸡头。
自題木假山
作者：喻良能
朝代：宋

根幹輪囷蔽馬牛，何年飄泊寄滄洲。
幽巖邃壑漁罾得，百巧千奇雲浪鎪。
好喚老泉來作記，肯將居士與同遊。
畢宏韋偃丹青妙，畫得天然意緒不。
自題端溪硯
作者：喻良能
朝代：宋

吳興青石今無聞，歙郡刷絲端可焚。
儒生誰是喜書者，安得一逢王右軍。
自题木假山
作者：喻良能
朝代：宋
体裁：七言律诗

根干轮囷蔽马牛，何年飘泊寄沧洲。幽岩邃壑渔罾得，百巧千奇云浪锼。好唤老泉来作记，肯将居士与同游。毕宏韦偃丹青妙，画得天然意绪不。
自题端溪砚
作者：喻良能
朝代：宋
体裁：七言绝句

吴兴青石今无闻，歙郡刷丝端可焚。儒生谁是喜书者，安得一逢王右军。
至德
作者：喻良能
朝代：宋
体裁：七言绝句

至德春山紫翠堆，楚东征吏又重来。是中正好觅佳句，扪腹自怜无此才。
至德
作者：喻良能
朝代：宋

至德春山紫翠堆，楚東征吏又重來。
是中正好覓佳句，捫腹自憐無此才。
至日見梅
作者：喻良能
朝代：宋

漸老身仍健，多愁鬢易華。
異鄉逢至節，細雨見梅花。
酒薄那能醉，詩成敢自誇。
何時故園裏，徙倚看橫斜。
至日见梅
作者：喻良能
朝代：宋

渐老身仍健，多愁鬓易华。
异乡逢至节，细雨见梅花。
酒薄那能醉，诗成敢自夸。
何时故园裏，徙倚看横斜。
至日见梅
作者：喻良能
朝代：宋

渐老身仍健，多愁鬓易华。异乡逢至节，细雨见梅花。酒薄那能醉，诗成敢自誇。何时故园里，徙倚看横斜。
若耶曲
作者：喻良能
朝代：宋

若耶溪上凉如許，五月清風不知暑。
半空濃翠接蒼烟，滿眼輕陰覺疎雨。
織女潭邊深復深，繞門山畔石成林。
紅粧蕩槳誰家女，笑入荷花無處尋。
若耶曲
作者：喻良能
朝代：宋

若耶溪上凉如许，五月清风不知暑。
半空浓翠接苍烟，满眼轻阴觉疎雨。
织女潭边深復深，绕门山畔石成林。
红粧荡桨谁家女，笑入荷花无处寻。
若耶曲
作者：喻良能
朝代：宋

若耶溪上凉如许，五月清风不知暑。半空浓翠接苍烟，满眼轻阴觉疏雨。织女潭边深复深，绕门山畔石成林。红妆荡桨谁家女，笑入荷花无处寻。
苦热不寐独起对月
作者：喻良能
朝代：宋

暑气推不去，凉风挽不来。中庭月色净，揽衣起徘徊。夜久万籁寂，秋近孤蛩哀。月堕玉绳低，此兴真悠哉。
苦热不寐独起对月
作者：喻良能
朝代：宋

暑气推不去，凉风挽不来。
中庭月色浄，揽衣起徘徊。
夜久万籁寂，秋近孤蛩哀。
月堕玉绳低，此兴真悠哉。
苦熱不寐獨起對月
作者：喻良能
朝代：宋

暑氣推不去，涼風挽不來。
中庭月色浄，攬衣起徘徊。
夜久萬籟寂，秋近孤蛩哀。
月墮玉繩低，此興真悠哉。
茂恭見和再用前韻奉酬·其一
作者：喻良能
朝代：宋

朗朗百間羊肸，森森千丈長輿。
一身宜著臺閣，半生流落江湖。
茂恭見和再用前韻奉酬·其三
作者：喻良能
朝代：宋

少陵時時醉裏，子山日日愁邊。
白髮新來滿鏡，故人萬一能憐。
茂恭見和再用前韻奉酬·其二
作者：喻良能
朝代：宋

憶昔永新番水，俱吏江左三年。
不作載苡馬援，聊爲留犢苗篇。
茂恭见和再用前韵奉酬
作者：喻良能
朝代：宋

朗朗百间羊肸，森森千丈长舆。一身宜著台阁，半生流落江湖。忆昔永新番水，俱吏江左三年。不作载苡马援，聊为留犊苗篇。少陵时时醉里，子山日日愁边。白发新来满镜，故人万一能怜。
茂恭见和再用前韵奉酬·其一
作者：喻良能
朝代：宋

朗朗百间羊肸，森森千丈长舆。
一身宜着台阁，半生流落江湖。
茂恭见和再用前韵奉酬·其一
作者：喻良能
朝代：宋

朗朗百间羊肸，森森千丈长舆。一身宜著台阁，半生流落江湖。
茂恭见和再用前韵奉酬·其三
作者：喻良能
朝代：宋

少陵时时醉裏，子山日日愁边。
白髮新来满镜，故人万一能怜。
茂恭见和再用前韵奉酬·其三
作者：喻良能
朝代：宋

少陵时时醉里，子山日日愁边。白发新来满镜，故人万一能怜。
茂恭见和再用前韵奉酬·其二
作者：喻良能
朝代：宋
体裁：六言诗

忆昔永新番水，俱吏江左三年。不作载苡马援，聊为留犊苗篇。
茂林見訪有詩次韻奉酬
作者：喻良能
朝代：宋

解鞍揮玉麈，亹亹笑談清。
昨夜燈花喜，今朝乾鵲聲。
興同狂祕監，詩似老彌明。
憶昔南臺北，相逢盖始傾。
茂林见访有诗次韵奉酬
作者：喻良能
朝代：宋

解鞍挥玉麈，亹亹笑谈清。昨夜灯花喜，今朝乾鹊声。兴同狂秘监，诗似老弥明。忆昔南台北，相逢盖始倾。
茂林见访有诗次韵奉酬
作者：喻良能
朝代：宋

解鞍挥玉麈，亹亹笑谈清。
昨夜灯花喜，今朝干鹊声。
兴同狂秘监，诗似老弥明。
忆昔南台北，相逢盖始倾。
草堂成即事二首
作者：喻良能
朝代：宋

三年留滞江之南，归来故园寝亦甘。经理草堂唐宝应，耘锄荒径晋陶潜。寸心自昔似南八，双鬓只今如谢三。手栽杨柳既合抱，木尚如此人何堪。燕雀桑麻五亩匀，香炉峰下磬湖滨。青衫不碍两居士，白发真成六老人。子美浣花元不恶，渊明栗里总宜贫。作诗饮酒真吾事，回首江湖懒问津。
草堂成即事二首·其一
作者：喻良能
朝代：宋
体裁：七言律诗

三年留滞江之南，归来故园寝亦甘。经理草堂唐宝应，耘锄荒径晋陶潜。寸心自昔似南八，双鬓只今如谢三。手栽杨柳既合抱，木尚如此人何堪。
草堂成即事二首·其一
作者：喻良能
朝代：宋

三年留滯江之南，歸來故園寢亦甘。
經理草堂唐寶應，耘耡荒徑晉陶潛。
寸心自昔似南八，雙鬢只今如謝三。
手栽楊柳既合抱，木尚如此人何堪。
草堂成即事二首·其二
作者：喻良能
朝代：宋

燕雀桑麻五亩匀，香炉峰下磬湖滨。青衫不碍两居士，白发真成六老人。子美浣花元不恶，渊明栗里总宜贫。作诗饮酒真吾事，回首江湖懒问津。
草堂成即事二首·其二
作者：喻良能
朝代：宋

燕雀桑麻五亩匀，香炉峰下磬湖滨。
青衫不碍两居士，白髮真成六老人。
子美浣花元不恶，渊明栗里总宜贫。
作诗饮酒真吾事，回首江湖懒问津。
草堂成即事二首·其二
作者：喻良能
朝代：宋

燕雀桑麻五畝勻，香爐峰下磬湖濱。
青衫不礙兩居士，白髮真成六老人。
子美浣花元不惡，淵明栗里總宜貧。
作詩飲酒真吾事，回首江湖懶問津。
荷花
作者：喻良能
朝代：宋

花落波間生纈紋，香飄風外似爐薰。
六郎顔色應慚汝，八子風流定似君。
荷花
作者：喻良能
朝代：宋

花落波间生缬纹，香飘风外似炉熏。
六郎颜色应惭汝，八子风流定似君。
荷花
作者：喻良能
朝代：宋

花落波间生缬纹，香飘风外似炉薰。六郎颜色应惭汝，八子风流定似君。
莆阳道中
作者：喻良能
朝代：宋
体裁：七言绝句

闽粤溪山处处经，长松夹道奏箫笙。只应行客忘劳役，千里清阴管送迎。
莆陽道中
作者：喻良能
朝代：宋

閩粵溪山處處經，長松夾道奏簫笙。
只應行客忘勞役，千里清陰管送迎。
華峰亭
作者：喻良能
朝代：宋

華峰抱紫翠，茲亭瞰清幽。
春林羅畫屏，新月吐玉鈎。
宛如東屯居，恍若南澗游。
信美吾亦樂，特用慰淹留。
菲飲泉和韻
作者：喻良能
朝代：宋

不覺當年室與宮，菲泉猶得想遺風。
至今美食鮮衣者，不敢緣窺綠凈中。
菲饮泉和韵
作者：喻良能
朝代：宋

不觉当年室与宫，菲泉犹得想遗风。至今美食鲜衣者，不敢缘窥绿净中。
菲饮泉和韵
作者：喻良能
朝代：宋

不觉当年室与宫，菲泉犹得想遗风。
至今美食鲜衣者，不敢缘窥绿凈中。
葉自强讀書堂
作者：喻良能
朝代：宋

退之宰陽山，暇隙唯讀書。
同年大雅姿，文史以爲娛。
治劇逾整暇，日與竹素俱。
頫首繙漢晉，高聲誦唐虞。
不善吾所鑒，善者吾所摹。
撐腸仍拄腹，何翅五千餘。
似聞書带草，已復生庭除。
願言飽經濟，舒之彌八區。
蓬莱阁
作者：喻良能
朝代：宋
体裁：七言绝句

绝知蓬岛异尘寰，弱水相望万里间。争似卧龙云际阁，不劳跨海即鳌山。
蓬萊閣
作者：喻良能
朝代：宋

絕知蓬島異塵寰，弱水相望萬里間。
爭似卧龍雲際閣，不勞跨海即鼇山。
蚊
作者：喻良能
朝代：宋

声如蛾唱更悠扬，透縠穿纱喙许长。莫倚传呼工噬啮，须知十月有清霜。
蚊
作者：喻良能
朝代：宋

声如蛾唱更悠扬，透縠穿纱喙许长。
莫倚传呼工噬嚙，须知十月有清霜。
蚊
作者：喻良能
朝代：宋
体裁：古风

慢肤秋来困扑缘，手不胜拍身听旃。昨夜狞飙惬人意，一扫天宇何澄鲜。蚊子蚊孙与蚋伯，飞鸣适意须明年。
蚊
作者：喻良能
朝代：宋

慢膚秋來困撲緣，手不勝拍身聽旃。
昨夜獰飆愜人意，一掃天宇何澄鮮。
蚊子蚊孫與蚋伯，飛鳴適意須明年。
蚊
作者：喻良能
朝代：宋

聲如蛾唱更悠揚，透縠穿紗喙許長。
莫倚傳呼工噬嚙，須知十月有清霜。
衢右道中
作者：喻良能
朝代：宋

投晓行衢右，经旬别楚东。侵衣梅溽雨，吹面麦秋风。垄亩凝烟外，峰峦滴翠中。悬知乡井近，渐喜语音同。渐喜家居近，相望六驿间。脱身江左役，洗眼浙东山。乡味初充馔，慈闱亦破颜。经过縠溪水，应笑鬓毛斑。
衢右道中·其一
作者：喻良能
朝代：宋

投晓行衢右，经旬别楚东。侵衣梅溽雨，吹面麦秋风。垄亩凝烟外，峰峦滴翠中。悬知乡井近，渐喜语音同。
衢右道中·其一
作者：喻良能
朝代：宋

投晓行衢右，经旬别楚东。
侵衣梅溽雨，吹面麦秋风。
壠亩凝烟外，峰峦滴翠中。
悬知乡井近，渐喜语音同。
衢右道中·其一
作者：喻良能
朝代：宋

投曉行衢右，經旬別楚東。
侵衣梅溽雨，吹面麥秋風。
壠畝凝煙外，峰巒滴翠中。
懸知鄉井近，漸喜語音同。
衢右道中·其二
作者：喻良能
朝代：宋
体裁：五言律诗

渐喜家居近，相望六驿间。脱身江左役，洗眼浙东山。乡味初充馔，慈闱亦破颜。经过縠溪水，应笑鬓毛斑。
衢右道中·其二
作者：喻良能
朝代：宋

漸喜家居近，相望六驛間。
脫身江左役，洗眼浙東山。
鄉味初充饌，慈闈亦破顔。
經過縠溪水，應笑鬢毛斑。
被檄之上饒言還未幾又復往焉至小渡遇雨遣興一首
作者：喻良能
朝代：宋

檄至方云急，吾行敢滯留。
朔風經小渡，細雨過中洲。
冉冉新斑鬢，飄飄敝黑裘。
欲知來往久，三見月如鈎。
被檄之上饶言还未几又复往焉至小渡遇雨遣兴一首
作者：喻良能
朝代：宋

檄至方云急，吾行敢滞留。朔风经小渡，细雨过中洲。冉冉新斑鬓，飘飘敝黑裘。欲知来往久，三见月如钩。
被檄之上饶言还未几又復往焉至小渡遇雨遣兴一首
作者：喻良能
朝代：宋

檄至方云急，吾行敢滞留。
朔风经小渡，细雨过中洲。
冉冉新斑鬓，飘飘敝黑裘。
欲知来往久，三见月如鈎。
被郡檄祷雨丹井山徐真君祠登山拜毕即获𩃎霈追用韩文公郴州祈雨韵
作者：喻良能
朝代：宋
体裁：五言律诗

欲解骄阳厄，宁辞祀礼繁。纯诚殚毣毣，英烈仰言言。云阵千屯合，雷声万马奔。晚来归路好，飘洒势腾轩。
被郡檄禱雨丹井山徐真君祠登山拜畢即獲𩃎霈追用韓文公郴州祈雨韻
作者：喻良能
朝代：宋

欲解驕陽厄，寧辭祀禮繁。
純誠殫毣毣，英烈仰言言。
雲陣千屯合，雷聲萬馬奔。
晚來歸路好，飄灑勢騰軒。
裴园小集郑汝谐同年有诗次韵奉酬
作者：喻良能
朝代：宋

慈恩雁塔题名处，回首端如梦寐中。千里远从当日别，一樽重喜此时同。飞腾我久钦公辈，潦倒君当恕此翁。异日尚期尘史册，事功那敢废磨砻。
裴园小集郑汝谐同年有诗次韵奉酬
作者：喻良能
朝代：宋

慈恩鴈塔题名处，回首端如梦寐中。
千里远从当日别，一樽重喜此时同。
飞腾我久钦公辈，潦倒君当恕此翁。
异日尚期尘史册，事功那敢废磨礲。
裴園小集鄭汝諧同年有詩次韻奉酬
作者：喻良能
朝代：宋

慈恩鴈塔題名處，回首端如夢寐中。
千里遠從當日別，一樽重喜此時同。
飛騰我久欽公輩，潦倒君當恕此翁。
異日尚期塵史冊，事功那敢廢磨礲。
西禅寺
作者：喻良能
朝代：宋

修廊千柱压城阴，山并庐山胜二林。
六月檐楹无暑气，四时山水有清音。
鸟飞不尽上方远，鲸吼希闻别院深。
更欲题诗发佳境，泮林讲说总关心。
西禅寺
作者：喻良能
朝代：宋

脩廊千柱压城阴，山并庐山胜二林。六月檐楹无暑气，四时山水有清音。鸟飞不尽上方远，鲸吼希闻别院深。更欲题诗发佳境，泮林讲说总关心。
西禪寺
作者：喻良能
朝代：宋

脩廊千柱壓城陰，山並廬山勝二林。
六月簷楹無暑氣，四時山水有清音。
鳥飛不盡上方遠，鯨吼希聞別院深。
更欲題詩發佳境，泮林講說總關心。
覽鏡
作者：喻良能
朝代：宋

平生壯夫志，老去未消磨。
其奈青銅裏，蕭蕭雙鬢何。
觀田家宴集
作者：喻良能
朝代：宋

村落秋氣高，涼飆泛林莽。
田家刈穫閒，斗酒勞良苦。
甕甌間竹箸，殺雞仍具黍。
昏昏燈火照，草草盃盤舉。
初喧鵞雁聲，中靜兒女語。
醉來或田歌，散去亦社舞。
不信五侯家，軟盤薦肥羜。
观田家宴集
作者：喻良能
朝代：宋
体裁：古风

村落秋气高，凉飙泛林莽。田家刈穫閒，斗酒劳良苦。瓮瓯间竹箸，杀鸡仍具黍。昏昏灯火照，草草杯盘举。初喧鹅雁声，中静儿女语。醉来或田歌，散去亦社舞。不信五侯家，软盘荐肥羜。
览镜
作者：喻良能
朝代：宋

平生壮夫志，老去未消磨。
其奈青铜裏，萧萧双鬓何。
览镜
作者：喻良能
朝代：宋

平生壮夫志，老去未消磨。其奈青铜里，萧萧双鬓何。
記六月二十日湖上所見
作者：喻良能
朝代：宋

羽客相携六一泉，炎歊立變曉凉天。
陳朝古檜參天瘦，和靖孤墳傍竹偏。
却向蘇堤剝新芡，更尋蕭寺聽寒蟬。
長吟小醉歸來晚，足底清風似欲仙。
記夢
作者：喻良能
朝代：宋

小窗幽閣睡初勻，夢到鈞天侍紫宸。
盤號搯桃真異器，果名黄棗豈常珍。
殊恩併浹鴒原弟，美味初嘗鶴髮親。
願竭精忠圖報稱，覺來肝膽已輪囷。
訪何茂恭於南湖何有詩因次韻
作者：喻良能
朝代：宋

相別三年久，相逢一笑時。
眼邊無俗物，袖裏有清詩。
山路梅花早，湖天雪意遲。
不眠成夜話，寒月在疎枝。
訪何茂恭於南湖作三絕句·其一
作者：喻良能
朝代：宋

十里相望烟樹，旬月不絕籃輿。
漱石枕流戲綵，浮家泛宅南湖。
訪何茂恭於南湖作三絕句·其三
作者：喻良能
朝代：宋

啼饑妻子眼底，厚祿故人日邊。
一錢不直誰念，五十無聞自憐。
訪何茂恭於南湖作三絕句·其二
作者：喻良能
朝代：宋

南湖綠髮居士，恰少磬湖八年。
掀雷抉電傑句，出月穿天大篇。
詠懷
作者：喻良能
朝代：宋

一夔方佐舜，二公還相周。
三傑從高祖，四皓屈留侯。
五龍翔日邊，六逸嘯溪頭。
七賢傲竹林，八仙隠糟丘。
九老山中卧，十友方外遊。
百鍊竟不變，千載存風流。
名節良足貴，萬事真悠悠。
詠月
作者：喻良能
朝代：宋

何年玉斧巧修成，半似明生半魄生。
易使飛烏來匝繞，難將老蚌較虧盈。
桂枝不逐秋風老，水影長隨夜氣清。
曾是廣寒宮裏客，舊遊重訪更含情。
詠梅
作者：喻良能
朝代：宋

竹外江頭带雪看，花中清絕畫應難。
玉肌瑩骨冰姿瘦，單著生綃怯暮寒。
試諸生直廬書事
作者：喻良能
朝代：宋

長日初隨綵線還，陰陰簾幕曲欄干。
白袍三百近洙泗，青桂兩株如廣寒。
下筆萬蠶爭食葉，爲文三峽瀉驚湍。
誰知潦倒真無補，不媿無氈媿素餐。
試院一首
作者：喻良能
朝代：宋

南國諸侯老賓客，霜葉青衫頭雪白。
繡衣使者急搜賢，又向文場三捧檄。
全閩多士如鄧林，大厦度材慚匠石。
細看太白日萬言，時取武成二三策。
清心期識璞三獻，過眼敢迷目五色。
只今雖無衣鉢傳，向來未省原天覓。
更長寧辭燭屢秉，漏下何啻夜十刻。
回思前日踏槐花，忍使青袍輕飲墨。
試院七夕
作者：喻良能
朝代：宋

過雨秋風灑客裳，長廊廣厦更清凉。
不看雲際癡牛女，細讀文中古戰場。
病骨未輕聊把酒，詩情欲適旋焚香。
敢辭秉燭分清夜，猶記槐黄昔日忙。
試院中秋效諸進士作月湧大江流
作者：喻良能
朝代：宋

團月臨清夜，平分一半秋。
輪侵斜漢迥，色湧大江流。
皎皎驚飛鵲，亭亭喘卧牛。
一川寒練靜，十頃素光浮。
碎彩通袁渚，餘輝謝庾樓。
翻思杜陵老，岸草泊檣舟。
試院九日次王茂材丞公韻兼呈翁沂伯廣文
作者：喻良能
朝代：宋

秋杪仍新霽，天涯憶故鄉。
少陵三坐客，太白兩重陽。
深院日復日，寒花黄未黄。
昔年吹帽飲，今日讀書牀。
試院次韻馬駒父見寄
作者：喻良能
朝代：宋

華髮蕭蕭知更稀，回頭五十四年非。
花添病眼正臨卷，春滿故園猶未歸。
止酒獨醒陶靖節，寄詩相憶謝玄暉。
若爲比得新篇美，西蜀江頭錦一機。
誓節馬驛讀龍溪詩
作者：喻良能
朝代：宋

博山一穗爇沉薰，寄傲胡牀笑此身。
馬隊也知非講肆，聊從開府乞清新。
誓节马驿读龙溪诗
作者：喻良能
朝代：宋

博山一穗爇沉熏，寄傲胡床笑此身。
马队也知非讲肆，聊从开府乞清新。
誓节马驿读龙溪诗
作者：喻良能
朝代：宋

博山一穗爇沉薰，寄傲胡床笑此身。马队也知非讲肆，聊从开府乞清新。
謁太平興國宮
作者：喻良能
朝代：宋

平生耳滿太平名，今日身親謁太平。
道子畫圖形未泯，廬君山水眼初明。
雨餘翠滴千峰色，秋半寒生萬壑聲。
扣石當年開洞府，儻容凡骨到蓬瀛。
謝中書施舍人宴集
作者：喻良能
朝代：宋

紫微高義篤同年，邃宇開筵近臘寒。
綠蟻醅濃粘玉盞，紫駝峯美照金盤。
醺酣上頰生春意，文字清談卜夜闌。
更辱盤飱餽黄髮，顧慚珍報乏琅玕。
謝司路鈐遺菊花塔
作者：喻良能
朝代：宋

夫君遺我菊浮屠，分得清香供讀書。
突兀便高三數尺，層層畫影綠扶疎。
謝君植矮梅百許株蟠屈如輪臘至皆著花灑灑可愛
作者：喻良能
朝代：宋

孤竹低回首陽下，許由偃蹇箕山巔。
謝君雅有林泉趣，種得江梅如二賢。
南州臘月溫和早，頼有冰花除熱惱。
鱗差百樹夾徑明，似過山陰雪中道。
謝張使君惠簟
作者：喻良能
朝代：宋

瘦玉敲風翠幹長，織成漪浪瑩滄浪。
封題尚带鄱江潤，卷贈猶餘燕寢香。
竹笛當年同秀質，桃笙何處避寒光。
微軀詎足當珍賜，持奉親闈枕扇凉。
謝監丞子長雪中四絕·其一
作者：喻良能
朝代：宋

水花翦翦墜同雲，萬里橫陳似畫坤。
不見銀杯兼縞带，知誰肯訪席爲門。
謝監丞子長雪中四絕·其三
作者：喻良能
朝代：宋

江邊釣雪翁荷笠，道上行人馬度橋。
說與兒童須愛惜，莫貪瓊屑撼長條。
謝監丞子長雪中四絕·其二
作者：喻良能
朝代：宋

國子先生老宦游，十年學省一狐裘。
饑雷有意鳴蟬腹，寒粟無端起玉樓。
謝監丞子長雪中四絕·其四
作者：喻良能
朝代：宋

萬玉妃來遣目迷，縞裙練帨顫鸞篦。
令人却憶桐川路，粉蘂垂垂照玉谿。
謝葉致政送芍藥
作者：喻良能
朝代：宋

佳葩如美人，豔態妖且閒。
葉園美無度，有花字雌丹。
晨粧謝膏沐，秀色若可餐。
芳根裹春泥，舉贈不作難。
𦾏{華栥}照池亭，一洗儒生酸。
從今杜陵眼，不復嗟長寒。
何以報嘉惠，作詩當琅玕。
謝趙昌父投贈詩卷
作者：喻良能
朝代：宋

趙子有新作，鼎珍初出庖。
端能工競病，寧復費推敲。
白戰應難敵，清臞亦任嘲。
風流前輩盡，試合續絃膠。
謝陳蘇州送酒
作者：喻良能
朝代：宋

宮庠寂寂雀羅門，寧有賢人倒綠樽。
頼得蘇州情義重，肯令從事問寒溫。
讀侍御去國集次韻卷首赴召
作者：喻良能
朝代：宋

先生一飯不忘主，詩句端如杜少陵。
敬讀新編二百首，凜然風采照隆興。
讀初寮集呈王宗丞
作者：喻良能
朝代：宋

初寮文律冠中京，晚歲深嚴三折肱。
清處月中仍聚雪，高時風裏政摶鵬。
家聲不墜推王粲，句法能傳有杜陵。
剩作詩文追漢魏，非公誰不閼溪藤。
讀書
作者：喻良能
朝代：宋

一飽無餘事，平生萬卷書。
短檠頭雪白，端爲惜居諸。
讀書
作者：喻良能
朝代：宋

傍砌看黄嬭，臨池誦子虛。
顧慚雖耗忘，聊復惜居諸。
屋上兩鸜鵒，波間雙鯉魚。
疑他不識字，何事也聽書。
讀林公懿誠竹軒集次韻卷首一篇
作者：喻良能
朝代：宋

南渡詩流復數誰，爲虞作樂只聞夔。
細看出脇穿心句，想見裁雲畫月時。
此集自應傳異域，吾生還恨不同期。
先唐作者誰堪並，奴僕微之輩牧之。
讀樂天詩
作者：喻良能
朝代：宋

樂天古律三千首，下筆當年不自休。
平水兒童猶誦習，雞林賈客亦爭求。
讀淮海集
作者：喻良能
朝代：宋

五言未數韋應物，八面須還秦少游。
花氣湖光吟鑑水，雷推雨電賦黄樓。
讀玉局集
作者：喻良能
朝代：宋

曉讀蘇僊集，披翻未覺勞。
衙官視宋玉，奴僕命離騷。
赤壁清風遠，黄樓逸興高。
獨嗟生苦晚，不得侍揮毫。
讀韓詩有感用介甫體
作者：喻良能
朝代：宋

少陵無人謫仙死，吏部文章日月光。
半世遑遑就選舉，十年蠢蠢隨朝行。
记六月二十日湖上所见
作者：喻良能
朝代：宋
体裁：七言律诗

羽客相携六一泉，炎歊立变晓凉天。陈朝古桧参天瘦，和靖孤坟傍竹偏。却向苏堤剥新芡，更寻萧寺听寒蝉。长吟小醉归来晚，足底清风似欲仙。
记梦
作者：喻良能
朝代：宋

小窗幽阁睡初匀，梦到钧天侍紫宸。
盘号搯桃真异器，果名黄枣岂常珍。
殊恩併浃鸰原弟，美味初尝鹤髮亲。
愿竭精忠图报称，觉来肝胆已轮囷。
记梦
作者：喻良能
朝代：宋

小窗幽阁睡初匀，梦到钧天侍紫宸。盘号搯桃真异器，果名黄枣岂常珍。殊恩并浃鸰原弟，美味初尝鹤发亲。愿竭精忠图报称，觉来肝胆已轮囷。
访何茂恭于南湖何有诗因次韵
作者：喻良能
朝代：宋

相别三年久，相逢一笑时。
眼边无俗物，袖裏有清诗。
山路梅花早，湖天雪意迟。
不眠成夜话，寒月在疎枝。
访何茂恭于南湖何有诗因次韵
作者：喻良能
朝代：宋

相别三年久，相逢一笑时。眼边无俗物，袖里有清诗。山路梅花早，湖天雪意迟。不眠成夜话，寒月在疏枝。
访何茂恭于南湖作三绝句
作者：喻良能
朝代：宋

十里相望烟树，旬月不绝篮舆。漱石枕流戏綵，浮家泛宅南湖。南湖绿发居士，恰少磬湖八年。掀雷抉电杰句，出月穿天大篇。啼饥妻子眼底，厚禄故人日边。一钱不直谁念，五十无闻自怜。
访何茂恭于南湖作三绝句·其一
作者：喻良能
朝代：宋
体裁：六言诗

十里相望烟树，旬月不绝篮舆。漱石枕流戏綵，浮家泛宅南湖。
访何茂恭于南湖作三绝句·其三
作者：喻良能
朝代：宋
体裁：六言诗

啼饥妻子眼底，厚禄故人日边。一钱不直谁念，五十无闻自怜。
访何茂恭于南湖作三绝句·其二
作者：喻良能
朝代：宋

南湖绿发居士，恰少磬湖八年。掀雷抉电杰句，出月穿天大篇。
访何茂恭于南湖作三绝句·其二
作者：喻良能
朝代：宋

南湖绿髮居士，恰少磬湖八年。
掀雷抉电杰句，出月穿天大篇。
试诸生直庐书事
作者：喻良能
朝代：宋

长日初随綵线还，阴阴帘幕曲栏干。
白袍三百近洙泗，青桂两株如广寒。
下笔万蚕争食叶，为文三峡泻惊湍。
谁知潦倒真无补，不媿无毡媿素餐。
试诸生直庐书事
作者：喻良能
朝代：宋

长日初随綵线还，阴阴帘幕曲栏干。白袍三百近洙泗，青桂两株如广寒。下笔万蚕争食叶，为文三峡泻惊湍。谁知潦倒真无补，不愧无毡愧素餐。
试院一首
作者：喻良能
朝代：宋
体裁：古风

南国诸侯老宾客，霜叶青衫头雪白。绣衣使者急搜贤，又向文场三捧檄。全闽多士如邓林，大厦度材惭匠石。细看太白日万言，时取武成二三策。清心期识璞三献，过眼敢迷目五色。只今虽无衣钵传，向来未省原天觅。更长宁辞烛屡秉，漏下何啻夜十刻。回思前日踏槐花，忍使青袍轻饮墨。
试院七夕
作者：喻良能
朝代：宋
体裁：七言律诗

过雨秋风洒客裳，长廊广厦更清凉。不看云际痴牛女，细读文中古战场。病骨未轻聊把酒，诗情欲适旋焚香。敢辞秉烛分清夜，犹记槐黄昔日忙。
试院中秋效诸进士作月涌大江流
作者：喻良能
朝代：宋

团月临清夜，平分一半秋。
轮侵斜汉迥，色涌大江流。
皎皎惊飞鹊，亭亭喘卧牛。
一川寒练静，十顷素光浮。
碎彩通袁渚，余辉谢庾楼。
翻思杜陵老，岸草泊樯舟。
试院中秋效诸进士作月涌大江流
作者：喻良能
朝代：宋

团月临清夜，平分一半秋。轮侵斜汉迥，色涌大江流。皎皎惊飞鹊，亭亭喘卧牛。一川寒练静，十顷素光浮。碎彩通袁渚，馀辉谢庾楼。翻思杜陵老，岸草泊樯舟。
试院九日次王茂材丞公韵兼呈翁沂伯广文
作者：喻良能
朝代：宋

秋杪仍新霁，天涯忆故乡。少陵三坐客，太白两重阳。深院日复日，寒花黄未黄。昔年吹帽饮，今日读书床。
试院九日次王茂材丞公韵兼呈翁沂伯广文
作者：喻良能
朝代：宋

秋杪仍新霁，天涯忆故乡。
少陵三坐客，太白两重阳。
深院日復日，寒花黄未黄。
昔年吹帽饮，今日读书床。
试院次韵马驹父见寄
作者：喻良能
朝代：宋

华发萧萧知更稀，回头五十四年非。花添病眼正临卷，春满故园犹未归。止酒独醒陶靖节，寄诗相忆谢玄晖。若为比得新篇美，西蜀江头锦一机。
试院次韵马驹父见寄
作者：喻良能
朝代：宋

华髮萧萧知更稀，回头五十四年非。
花添病眼正临卷，春满故园犹未归。
止酒独醒陶靖节，寄诗相忆谢玄晖。
若为比得新篇美，西蜀江头锦一机。
读乐天诗
作者：喻良能
朝代：宋
体裁：七言绝句

乐天古律三千首，下笔当年不自休。平水儿童犹诵习，鸡林贾客亦争求。
读书
作者：喻良能
朝代：宋

一饱无余事，平生万卷书。
短檠头雪白，端为惜居诸。
读书
作者：喻良能
朝代：宋

一饱无馀事，平生万卷书。短檠头雪白，端为惜居诸。
读书
作者：喻良能
朝代：宋

傍砌看黄奶，临池诵子虚。顾惭虽耗忘，聊复惜居诸。屋上两鸲鹆，波间双鲤鱼。疑他不识字，何事也听书。
读书
作者：喻良能
朝代：宋

傍砌看黄奶，临池诵子虚。
顾惭虽耗忘，聊復惜居诸。
屋上两鸜鹆，波间双鲤鱼。
疑他不识字，何事也听书。
读侍御去国集次韵卷首赴召
作者：喻良能
朝代：宋
体裁：七言绝句

先生一饭不忘主，诗句端如杜少陵。敬读新编二百首，凛然风采照隆兴。
读初寮集呈王宗丞
作者：喻良能
朝代：宋

初寮文律冠中京，晚岁深严三折肱。
清处月中仍聚雪，高时风裏政抟鹏。
家声不坠推王粲，句法能传有杜陵。
剩作诗文追汉魏，非公谁不阏溪藤。
读初寮集呈王宗丞
作者：喻良能
朝代：宋

初寮文律冠中京，晚岁深严三折肱。清处月中仍聚雪，高时风里政抟鹏。家声不坠推王粲，句法能传有杜陵。剩作诗文追汉魏，非公谁不阏溪藤。
读林公懿诚竹轩集次韵卷首一篇
作者：喻良能
朝代：宋

南渡诗流复数谁，为虞作乐只闻夔。细看出胁穿心句，想见裁云画月时。此集自应传异域，吾生还恨不同期。先唐作者谁堪并，奴仆微之辈牧之。
读林公懿诚竹轩集次韵卷首一篇
作者：喻良能
朝代：宋

南渡诗流復数谁，为虞作乐只闻夔。
细看出胁穿心句，想见裁云画月时。
此集自应传异域，吾生还恨不同期。
先唐作者谁堪并，奴仆微之辈牧之。
读淮海集
作者：喻良能
朝代：宋

五言未数韦应物，八面须还秦少游。花气湖光吟鉴水，雷推雨电赋黄楼。
读淮海集
作者：喻良能
朝代：宋

五言未数韦应物，八面须还秦少游。
花气湖光吟鑑水，雷推雨电赋黄楼。
读玉局集
作者：喻良能
朝代：宋

晓读苏仙集，披翻未觉劳。衙官视宋玉，奴仆命离骚。赤壁清风远，黄楼逸兴高。独嗟生苦晚，不得侍挥毫。
读玉局集
作者：喻良能
朝代：宋

晓读苏僊集，披翻未觉劳。
衙官视宋玉，奴仆命离骚。
赤壁清风远，黄楼逸兴高。
独嗟生苦晚，不得侍挥毫。
读韩诗有感用介甫体
作者：喻良能
朝代：宋
体裁：七言绝句

少陵无人谪仙死，吏部文章日月光。半世遑遑就选举，十年蠢蠢随朝行。
谒太平兴国宫
作者：喻良能
朝代：宋

平生耳满太平名，今日身亲谒太平。
道子画图形未泯，庐君山水眼初明。
雨余翠滴千峰色，秋半寒生万壑声。
扣石当年开洞府，傥容凡骨到蓬瀛。
谒太平兴国宫
作者：喻良能
朝代：宋

平生耳满太平名，今日身亲谒太平。道子画图形未泯，庐君山水眼初明。雨馀翠滴千峰色，秋半寒生万壑声。扣石当年开洞府，傥容凡骨到蓬瀛。
谢中书施舍人宴集
作者：喻良能
朝代：宋

紫微高义笃同年，邃宇开筵近腊寒。
绿蚁醅浓粘玉盏，紫驼峯美照金盘。
醺酣上颊生春意，文字清谈卜夜阑。
更辱盘飱馈黄髮，顾惭珍报乏琅玕。
谢中书施舍人宴集
作者：喻良能
朝代：宋

紫微高义笃同年，邃宇开筵近腊寒。绿蚁醅浓粘玉盏，紫驼峰美照金盘。醺酣上颊生春意，文字清谈卜夜阑。更辱盘飧馈黄发，顾惭珍报乏琅玕。
谢叶致政送芍药
作者：喻良能
朝代：宋

佳葩如美人，艳态妖且閒。叶园美无度，有花字雌丹。晨妆谢膏沐，秀色若可餐。芳根裹春泥，举赠不作难。？■照池亭，一洗儒生酸。从今杜陵眼，不复嗟长寒。何以报嘉惠，作诗当琅玕。
谢叶致政送芍药
作者：喻良能
朝代：宋
体裁：古风

佳葩如美人，艳态妖且閒。叶园美无度，有花字雌丹。晨妆谢膏沐，秀色若可餐。芳根裹春泥，举赠不作难。�■照池亭，一洗儒生酸。从今杜陵眼，不复嗟长寒。何以报嘉惠，作诗当琅玕。
谢叶致政送芍药
作者：喻良能
朝代：宋

佳葩如美人，艳态妖且閒。
叶园美无度，有花字雌丹。
晨粧谢膏沐，秀色若可餐。
芳根裹春泥，举赠不作难。
𦾏{华栥}照池亭，一洗儒生酸。
从今杜陵眼，不復嗟长寒。
何以报嘉惠，作诗当琅玕。
谢司路钤遗菊花塔
作者：喻良能
朝代：宋

夫君遗我菊浮屠，分得清香供读书。
突兀便高三数尺，层层画影绿扶疎。
谢司路钤遗菊花塔
作者：喻良能
朝代：宋

夫君遗我菊浮屠，分得清香供读书。突兀便高三数尺，层层画影绿扶疏。
谢君植矮梅百许株蟠屈如轮腊至皆着花洒洒可爱
作者：喻良能
朝代：宋

孤竹低回首阳下，许由偃蹇箕山巅。
谢君雅有林泉趣，种得江梅如二贤。
南州腊月温和早，頼有冰花除热恼。
鳞差百树夹径明，似过山阴雪中道。
谢君植矮梅百许株蟠屈如轮腊至皆著花洒洒可爱
作者：喻良能
朝代：宋

孤竹低回首阳下，许由偃蹇箕山巅。谢君雅有林泉趣，种得江梅如二贤。南州腊月温和早，赖有冰花除热恼。鳞差百树夹径明，似过山阴雪中道。
谢张使君惠簟
作者：喻良能
朝代：宋

瘦玉敲风翠干长，织成漪浪瑩沧浪。封题尚带鄱江润，卷赠犹馀燕寝香。竹笛当年同秀质，桃笙何处避寒光。微躯讵足当珍赐，持奉亲闱枕扇凉。
谢张使君惠簟
作者：喻良能
朝代：宋

瘦玉敲风翠干长，织成漪浪莹沧浪。
封题尚带鄱江润，卷赠犹余燕寝香。
竹笛当年同秀质，桃笙何处避寒光。
微躯讵足当珍赐，持奉亲闱枕扇凉。
谢张使君惠簟
作者：喻良能
朝代：宋
体裁：七言律诗

瘦玉敲风翠干长，织成漪浪莹沧浪。封题尚带鄱江润，卷赠犹馀燕寝香。竹笛当年同秀质，桃笙何处避寒光。微躯讵足当珍赐，持奉亲闱枕扇凉。
谢监丞子长雪中四绝
作者：喻良能
朝代：宋

水花剪剪坠同云，万里横陈似画坤。不见银杯兼缟带，知谁肯访席为门。国子先生老宦游，十年学省一狐裘。饥雷有意鸣蝉腹，寒粟无端起玉楼。江边钓雪翁荷笠，道上行人马度桥。说与儿童须爱惜，莫贪琼屑撼长条。万玉妃来遣目迷，缟裙练帨颤鸾篦。令人却忆桐川路，粉蕊垂垂照玉溪。
谢监丞子长雪中四绝·其一
作者：喻良能
朝代：宋

水花剪剪坠同云，万里横陈似画坤。不见银杯兼缟带，知谁肯访席为门。
谢监丞子长雪中四绝·其一
作者：喻良能
朝代：宋

水花翦翦坠同云，万里横陈似画坤。
不见银杯兼缟带，知谁肯访席为门。
谢监丞子长雪中四绝·其三
作者：喻良能
朝代：宋
体裁：七言绝句

江边钓雪翁荷笠，道上行人马度桥。说与儿童须爱惜，莫贪琼屑撼长条。
谢监丞子长雪中四绝·其二
作者：喻良能
朝代：宋
体裁：七言绝句

国子先生老宦游，十年学省一狐裘。饥雷有意鸣蝉腹，寒粟无端起玉楼。
谢监丞子长雪中四绝·其四
作者：喻良能
朝代：宋

万玉妃来遣目迷，缟裙练帨颤鸾篦。令人却忆桐川路，粉蕊垂垂照玉溪。
谢监丞子长雪中四绝·其四
作者：喻良能
朝代：宋

万玉妃来遣目迷，缟裙练帨颤鸾篦。
令人却忆桐川路，粉蘂垂垂照玉溪。
谢赵昌父投赠诗卷
作者：喻良能
朝代：宋

赵子有新作，鼎珍初出庖。端能工竞病，宁复费推敲。白战应难敌，清臞亦任嘲。风流前辈尽，试合续弦胶。
谢赵昌父投赠诗卷
作者：喻良能
朝代：宋

赵子有新作，鼎珍初出庖。
端能工竞病，宁復费推敲。
白战应难敌，清臞亦任嘲。
风流前辈尽，试合续絃胶。
谢陈苏州送酒
作者：喻良能
朝代：宋

宫庠寂寂雀罗门，宁有贤人倒绿樽。赖得苏州情义重，肯令从事问寒温。
谢陈苏州送酒
作者：喻良能
朝代：宋

宫庠寂寂雀罗门，宁有贤人倒绿樽。
頼得苏州情义重，肯令从事问寒温。
豪士
作者：喻良能
朝代：宋

东海一豪士，西山两逸民。涕唾弃周粟，谈笑无秦军。饿死骨仍香，辞封名益芬。至今千载下，不敢轻隐沦。
豪士
作者：喻良能
朝代：宋

东海一豪士，西山两逸民。
涕唾弃周粟，谈笑无秦军。
饿死骨仍香，辞封名益芬。
至今千载下，不敢轻隠沦。
豪士
作者：喻良能
朝代：宋

東海一豪士，西山兩逸民。
涕唾棄周粟，談笑無秦軍。
餓死骨仍香，辭封名益芬。
至今千載下，不敢輕隠淪。
買舟至九里松遊三天竺
作者：喻良能
朝代：宋

解維凌皺玉，輟棹理孤筇。
遊遍三天竺，行窮九里松。
泉聲依石細，山色共秋濃。
佳處吾能識，幽巖倚秀峰。
賀知章祠
作者：喻良能
朝代：宋

乞得君王一曲湖，笑他三逕就荒蕪。
欲知千古高風在，月落寒山影自孤。
賞月
作者：喻良能
朝代：宋

雲盡天容靜，冰輪故故圓。
廣寒宮闕裏，今夕是何年。
賢良馬叔度和周內翰送予倅越詩見貽次韻奉酬
作者：喻良能
朝代：宋

一鳴一息幾千秋，風翼端宜汗漫游。
筆底珠璣誰得似，胸中雲夢復何求。
談餘正始人加勝，詩比黄初語更遒。
西笑定應參儤直，東游聊復伴遨頭。
賦竹
作者：喻良能
朝代：宋

冥搜高出月，幽思渺裁雲。
擬遣窮愁去，那能無此君。
贈樓尉
作者：喻良能
朝代：宋

誰識尊前戲綵身，鬚髯如棘鬢如銀。
久爲朝士空餐甚，又見秋聲滿耳新。
元亮祇思三逕樂，子雲何事九衢塵。
襟期蘭契如君少，未可匆匆動去輪。
贈神童林公滋公澤女神童幼玉
作者：喻良能
朝代：宋

一英二孺同一家，衮衮誦書幾五車。
語音婭姹春簾燕，稚齒清便蘭砌芽。
聯茵並載驚都市，萬里青雲從此始。
兩駒應佩金削刀，雙鬟會作女博士。
贈神童陳樸
作者：喻良能
朝代：宋

陳郎七歲富三冬，此去聲名動九重。
好踐退之童子序，莫隨劉晏頌東封。
贈陳宣幹
作者：喻良能
朝代：宋

嗜古心仍切，尋詩句益工。
十年江左別，一笑日邊同。
補外吾天幸，懷歸子道東。
好爲旬朔款，解榻待春風。
贤良马叔度和周内翰送予倅越诗见贻次韵奉酬
作者：喻良能
朝代：宋

一鸣一息几千秋，风翼端宜汗漫游。笔底珠玑谁得似，胸中云梦复何求。谈馀正始人加胜，诗比黄初语更遒。西笑定应参儤直，东游聊复伴遨头。
贤良马叔度和周内翰送予倅越诗见贻次韵奉酬
作者：喻良能
朝代：宋

一鸣一息几千秋，风翼端宜汗漫游。
笔底珠玑谁得似，胸中云梦復何求。
谈余正始人加胜，诗比黄初语更遒。
西笑定应参儤直，东游聊復伴遨头。
贺知章祠
作者：喻良能
朝代：宋
体裁：七言绝句

乞得君王一曲湖，笑他三径就荒芜。欲知千古高风在，月落寒山影自孤。
赋竹
作者：喻良能
朝代：宋
体裁：五言绝句

冥搜高出月，幽思渺裁云。拟遣穷愁去，那能无此君。
赏月
作者：喻良能
朝代：宋

云尽天容静，冰轮故故圆。
广寒宫阙裏，今夕是何年。
赏月
作者：喻良能
朝代：宋

云尽天容静，冰轮故故圆。广寒宫阙里，今夕是何年。
赠楼尉
作者：喻良能
朝代：宋

谁识尊前戏綵身，须髯如棘鬓如银。久为朝士空餐甚，又见秋声满耳新。元亮祇思三径乐，子云何事九衢尘。襟期兰契如君少，未可匆匆动去轮。
赠楼尉
作者：喻良能
朝代：宋

谁识尊前戏綵身，鬚髯如棘鬓如银。
久为朝士空餐甚，又见秋声满耳新。
元亮祇思三径乐，子云何事九衢尘。
襟期兰契如君少，未可匆匆动去轮。
赠神童林公滋公泽女神童幼玉
作者：喻良能
朝代：宋
体裁：古风

一英二孺同一家，衮衮诵书几五车。语音娅姹春帘燕，稚齿清便兰砌芽。联茵并载惊都市，万里青云从此始。两驹应佩金削刀，双鬟会作女博士。
赠神童陈朴
作者：喻良能
朝代：宋
体裁：七言绝句

陈郎七岁富三冬，此去声名动九重。好践退之童子序，莫随刘晏颂东封。
赠陈宣干
作者：喻良能
朝代：宋
体裁：五言律诗

嗜古心仍切，寻诗句益工。十年江左别，一笑日边同。补外吾天幸，怀归子道东。好为旬朔款，解榻待春风。
輦下言懷
作者：喻良能
朝代：宋

馬蹄重踏帝京塵，七載江湖飽問津。
白髮有人疑甲子，清齋無日不庚申。
不才詎敢誣明主，厚祿那能羨故人。
乞得泮宮閩粵去，未妨閒處著吾身。
辇下言怀
作者：喻良能
朝代：宋

马蹄重踏帝京尘，七载江湖饱问津。白发有人疑甲子，清斋无日不庚申。不才讵敢诬明主，厚禄那能羡故人。乞得泮宫闽粤去，未妨閒处著吾身。
辇下言怀
作者：喻良能
朝代：宋

马蹄重踏帝京尘，七载江湖饱问津。
白髮有人疑甲子，清斋无日不庚申。
不才讵敢诬明主，厚禄那能羡故人。
乞得泮宫闽粤去，未妨閒处着吾身。
过东亭湖
作者：喻良能
朝代：宋

篮舆诘旦过东亭，日出烟销十里平。翠袖舞风菰叶举，红妆照水藕花生。恨无钓艇浮深碧，赖有吟毫赋晓晴。归对老人誇胜赏，从今不数鉴湖清。
过东亭湖
作者：喻良能
朝代：宋

篮舆诘旦过东亭，日出烟销十里平。
翠袖舞风菰叶举，红粧照水藕花生。
恨无钓艇浮深碧，頼有吟毫赋晓晴。
归对老人夸胜赏，从今不数鑑湖清。
过严濑寄陆守务观
作者：喻良能
朝代：宋

翰墨场中老伏波，挥毫快马下晴坡。三年睿主思献纳，千里疲民赖抚摩。潇洒郡斋方在望，飘摇征棹未能过。拟求墨妙辉衡宇，应有黄庭换白鹅。
过严濑寄陆守务观
作者：喻良能
朝代：宋

翰墨场中老伏波，挥毫快马下晴坡。
三年睿主思献纳，千里疲民頼抚摩。
潇洒郡斋方在望，飘摇征棹未能过。
拟求墨妙辉衡宇，应有黄庭换白鹅。
过分水岭初出建宁界
作者：喻良能
朝代：宋

辛卯踰闽峤，淳熙出建关。
瀰漫第五渡，险绝百重山。
近夏凉风发，新晴丽景还。
翠烟飞缥缈，好鸟语绵蛮。
密树青罗幄，连峯碧玉环。
野英纷剨剨，岩溜碎潺潺。
小艇横清泚，飞桥截碧湾。
机舂流水激，架厂石崖悭。
紫笋和泥采，青梅带叶攀。
未能供旨味，聊得悦慈颜。
取醉三杯适，欹眠一饷閒。
自怜霜鬓白，人羡綵衣斑。
物色挥毫裏，家山隠几间。
狂歌聊尔耳，同志傥吾删。
过分水岭初出建宁界
作者：喻良能
朝代：宋

辛卯踰闽峤，淳熙出建关。瀰漫第五渡，险绝百重山。近夏凉风发，新晴丽景还。翠烟飞缥缈，好鸟语绵蛮。密树青罗幄，连峰碧玉环。野英纷剨剨，岩溜碎潺潺。小艇横清泚，飞桥截碧湾。机舂流水激，架厂石崖悭。紫笋和泥采，青梅带叶攀。未能供旨味，聊得悦慈颜。取醉三杯适，攲眠一饷閒。自怜霜鬓白，人羡綵衣斑。物色挥毫里，家山隐几间。狂歌聊尔耳，同志傥吾删。
近結茅屋數椽以可賦軒揭取子美可以賦新詩之義用沈約體賦詩一首
作者：喻良能
朝代：宋

安仁偃息處，之問讀書室。
茅軒規昔人，聊可容吾膝。
幽芳秀垣曲，翠篠蓊簷隙。
松窗炯虛明，荆籬互疎密。
淡月曉窺几，候蟲夕鳴壁。
詩書後前陳，圖史左右秩。
遐覽到三五，旁搜及堅白。
一語偶有得，寸心欣自適。
輪奐非所慕，茲焉頗放逸。
淵明儻來過，真趣會能識。
近结茅屋数椽以可赋轩揭取子美可以赋新诗之义用沈约体赋诗一首
作者：喻良能
朝代：宋

安仁偃息处，之问读书室。茅轩规昔人，聊可容吾膝。幽芳秀垣曲，翠筱蓊檐隙。松窗炯虚明，荆篱互疏密。淡月晓窥几，候虫夕鸣壁。诗书后前陈，图史左右秩。遐览到三五，旁搜及坚白。一语偶有得，寸心欣自适。轮奂非所慕，兹焉颇放逸。渊明傥来过，真趣会能识。
近结茅屋数椽以可赋轩揭取子美可以赋新诗之义用沈约体赋诗一首
作者：喻良能
朝代：宋

安仁偃息处，之问读书室。
茅轩规昔人，聊可容吾膝。
幽芳秀垣曲，翠篠蓊檐隙。
松窗炯虚明，荆篱互疎密。
淡月晓窥几，候虫夕鸣壁。
诗书后前陈，图史左右秩。
遐览到三五，旁搜及坚白。
一语偶有得，寸心欣自适。
轮奂非所慕，兹焉颇放逸。
渊明傥来过，真趣会能识。
连理枝
作者：喻良能
朝代：宋
体裁：七言绝句

紫荆斜倚磬湖隈，并干连枝锦作堆。犹记太虚坛上木，舞风双影并徘徊。
迭嶂寒溪砚屏
作者：喻良能
朝代：宋

迭嶂千重秀，寒溪十里清。
渔舟朝欵乃，樵斧昼敲铿。
窈窕疑身到，幽奇讶笔精。
萧斋凝睇久，坐觉世情轻。
追和陈子高赠王法曹韵
作者：喻良能
朝代：宋
体裁：七言律诗

肯学少陵对马连，肯同太白谢汪伦。聊将文字饮一盏，不待月影成三人。门前车马闹迟日，陌上绮罗娇暮春。想见流觞多乐事，酒酣人问斗升嗔。
追和陳子高贈王法曹韻
作者：喻良能
朝代：宋

肯學少陵對馬連，肯同太白謝汪倫。
聊將文字飲一盞，不待月影成三人。
門前車馬鬧遲日，陌上綺羅嬌暮春。
想見流觴多樂事，酒酣人問斗升嗔。
追忆王詹事何知录
作者：喻良能
朝代：宋

平生师友子王子，四海襟期录事君。白发红颜俱异物，高山流水欲谁闻。
追忆王詹事何知录
作者：喻良能
朝代：宋

平生师友子王子，四海襟期录事君。
白髮红颜俱异物，高山流水欲谁闻。
追憶王詹事何知錄
作者：喻良能
朝代：宋

平生師友子王子，四海襟期錄事君。
白髮紅顔俱異物，高山流水欲誰聞。
送交代李丞元举
作者：喻良能
朝代：宋
体裁：七言律诗

蓝田松下日栖迟，不比韩公作记时。鹢首千行攀别泪，牛腰几轴送行诗。我无楚尾歌来暮，君有齐民颂去思。自是中年多作恶，可堪烟雨话分离。
送交代李丞元舉
作者：喻良能
朝代：宋

藍田松下日棲遲，不比韓公作記時。
鷁首千行攀別淚，牛腰幾軸送行詩。
我無楚尾歌來暮，君有齊民頌去思。
自是中年多作惡，可堪烟雨話分離。
送伯壽兄之官上虞
作者：喻良能
朝代：宋

平生藝苑筆同耕，兄弟須知似友生。
三載方尋夜雨約，六旬又作越中行。
舉杯不學銷魂別，側耳惟聽報政聲。
從此西岡數登眺，白雲飛處總關情。
送伯寿兄之官上虞
作者：喻良能
朝代：宋
体裁：七言律诗

平生艺苑笔同耕，兄弟须知似友生。三载方寻夜雨约，六旬又作越中行。举杯不学销魂别，侧耳惟听报政声。从此西冈数登眺，白云飞处总关情。
送侍御帅夔府
作者：喻良能
朝代：宋

湖海番君国，江山白帝城。凝香馀坐啸，飞诏趣遄征。誉处千钧重，辎车一羽轻。攀辕雪眉老，送目逐双旌。千古楚东郡，风流今在兹。鲁公元直道，文正不妨诗。钳吏似束湿，麾龙如使儿。甘棠足遗爱，会有去思碑。西风动行色，诗景绕征鞍。赤甲悬危壁，黄牛泻急湍。猿声云背落，山势马头盘。天险须人守，毋辞蜀道难。诸葛仍祠庙，公孙只故基。栋梁酣夕照，雉堞蔓秋葵。耿耿登临意，悠悠今古思。烹鲜不劳力，馀事杜陵诗。四海犹多事，中原未版图。皇心思启沃，赤子望沾濡。八阵难留滞，三阶拱进趋。茂弘宁有意，江左待夷吾。
送侍御帅夔府·其一
作者：喻良能
朝代：宋

湖海番君国，江山白帝城。
凝香余坐啸，飞诏趣遄征。
誉处千钧重，辎车一羽轻。
攀辕雪眉老，送目逐双旌。
送侍御帅夔府·其一
作者：喻良能
朝代：宋

湖海番君国，江山白帝城。凝香馀坐啸，飞诏趣遄征。誉处千钧重，辎车一羽轻。攀辕雪眉老，送目逐双旌。
送侍御帅夔府·其三
作者：喻良能
朝代：宋
体裁：五言律诗

西风动行色，诗景绕征鞍。赤甲悬危壁，黄牛泻急湍。猿声云背落，山势马头盘。天险须人守，毋辞蜀道难。
送侍御帅夔府·其二
作者：喻良能
朝代：宋
体裁：五言律诗

千古楚东郡，风流今在兹。鲁公元直道，文正不妨诗。钳吏似束湿，麾龙如使儿。甘棠足遗爱，会有去思碑。
送侍御帅夔府·其五
作者：喻良能
朝代：宋

四海犹多事，中原未版图。皇心思启沃，赤子望沾濡。八阵难留滞，三阶拱进趋。茂弘宁有意，江左待夷吾。
送侍御帅夔府·其五
作者：喻良能
朝代：宋

四海犹多事，中原未版图。
皇心思启沃，赤子望霑濡。
八阵难留滞，三阶拱进趋。
茂弘宁有意，江左待夷吾。
送侍御帅夔府·其四
作者：喻良能
朝代：宋

诸葛仍祠庙，公孙只故基。
栋梁酣夕照，雉堞蔓秋葵。
耿耿登临意，悠悠今古思。
烹鲜不劳力，余事杜陵诗。
送侍御帅夔府·其四
作者：喻良能
朝代：宋

诸葛仍祠庙，公孙只故基。栋梁酣夕照，雉堞蔓秋葵。耿耿登临意，悠悠今古思。烹鲜不劳力，馀事杜陵诗。
送侍御帥夔府·其一
作者：喻良能
朝代：宋

湖海番君國，江山白帝城。
凝香餘坐嘯，飛詔趣遄征。
譽處千鈞重，輜車一羽輕。
攀轅雪眉老，送目逐雙旌。
送侍御帥夔府·其三
作者：喻良能
朝代：宋

西風動行色，詩景繞征鞍。
赤甲懸危壁，黄牛瀉急湍。
猿聲雲背落，山勢馬頭盤。
天險須人守，毋辭蜀道難。
送侍御帥夔府·其二
作者：喻良能
朝代：宋

千古楚東郡，風流今在茲。
魯公元直道，文正不妨詩。
鉗吏似束濕，麾龍如使兒。
甘棠足遺愛，會有去思碑。
送侍御帥夔府·其五
作者：喻良能
朝代：宋

四海猶多事，中原未版圖。
皇心思啟沃，赤子望霑濡。
八陣難留滯，三階拱進趨。
茂弘寧有意，江左待夷吾。
送侍御帥夔府·其四
作者：喻良能
朝代：宋

諸葛仍祠廟，公孫只故基。
棟梁酣夕照，雉堞蔓秋葵。
耿耿登臨意，悠悠今古思。
烹鮮不勞力，餘事杜陵詩。
送刘孟冶司令之官四明
作者：喻良能
朝代：宋

先生行孝人莫攀，平生急禄怡亲颜。三千曲礼发已白，七十老莱衣尚斑。秋容新沐江涵天，潘舆低昂御花间。凭谁为唤吴道子，一写画图连越山。
送刘孟冶司令之官四明
作者：喻良能
朝代：宋

先生行孝人莫攀，平生急禄怡亲颜。
三千曲礼髮已白，七十老莱衣尚斑。
秋容新沐江涵天，潘舆低昂御花间。
凭谁为唤吴道子，一写画图连越山。
送劉孟冶司令之官四明
作者：喻良能
朝代：宋

先生行孝人莫攀，平生急祿怡親顔。
三千曲禮髮已白，七十老萊衣尚斑。
秋容新沐江涵天，潘輿低昂御花間。
憑誰爲喚吳道子，一寫畫圖連越山。
送参议李器之
作者：喻良能
朝代：宋
体裁：五言排律

人间今北海，天上谪仙人。雄论堪医国，新诗可泣神。摇毫云落纸，挥麈坐生春。芸阁登吟惯，绫衾入直频。三十辞故里，二载宦全闽。婉画裨南阃，英名动北辰。惠风吹别思，细草碾征轮。行矣跻华要，声猷日日新。
送参议林郎中
作者：喻良能
朝代：宋

人孰不识面，相知贵知心。唯我与夫子，倾盖成断金。畴昔居京邑，庀职偶相临。肯纡钟期聪，俯听牙弦琴。讲说三百篇，一一蒙赏音。朅来钟山旁，休沐同搜吟。联镳照湖侧，携手天衣岑。飞鸣互嘤嘤，和乐长愔愔。无诗不属和，有酒相与斟。饷我破羌帖，佳妙同来禽。复遗先圣像，摹写自孔林。二年如巨蛩，一旦辰与参。襟期自兹远，诗盟几时寻。愿言蚤盍簪，无为徒滞淫。
送参议林郎中
作者：喻良能
朝代：宋

人孰不识面，相知贵知心。
唯我与夫子，倾盖成断金。
畴昔居京邑，庀职偶相临。
肯纡钟期聪，俯听牙弦琴。
讲说三百篇，一一蒙赏音。
朅来钟山旁，休沐同搜吟。
联镳照湖侧，携手天衣岑。
飞鸣互嘤嘤，和乐长愔愔。
无诗不属和，有酒相与斟。
饷我破羌帖，佳妙同来禽。
復遗先圣像，摹写自孔林。
二年如巨蛩，一旦辰与参。
襟期自兹远，诗盟几时寻。
愿言蚤盍簪，无为徒滞淫。
送參議李器之
作者：喻良能
朝代：宋

人間今北海，天上謫仙人。
雄論堪醫國，新詩可泣神。
摇毫雲落紙，揮麈坐生春。
芸閣登吟慣，綾衾入直頻。
三十辭故里，二載宦全閩。
婉畫裨南閫，英名動北辰。
惠風吹別思，細草碾征輪。
行矣躋華要，聲猷日日新。
送參議林郎中
作者：喻良能
朝代：宋

人孰不識面，相知貴知心。
唯我與夫子，傾蓋成斷金。
疇昔居京邑，庀職偶相臨。
肯紆鍾期聰，俯聽牙弦琴。
講說三百篇，一一蒙賞音。
朅來鍾山旁，休沐同搜吟。
聯鑣照湖側，携手天衣岑。
飛鳴互嚶嚶，和樂長愔愔。
無詩不屬和，有酒相與斟。
餉我破羌帖，佳妙同來禽。
復遺先聖像，摹寫自孔林。
二年如巨蛩，一旦辰與參。
襟期自茲遠，詩盟幾時尋。
願言蚤盍簪，無爲徒滯淫。
送吕宪帅维扬
作者：喻良能
朝代：宋

读我宋实录，元丰治明昌。五年九月中，上特开天章。从容谓辅臣，边民疲可伤。吕独为朕言，他人终未尝。已乃命正献，由定帅维扬。学士加大称，庸以示宠光。移镇未去久，趣归总台纲。尔来九十年，谁其踵遗芳。我公嫡孙行，祖烈蔚载扬。持节古闽粤，摄事今福唐。仁风杂和气，盎盎如春阳。氓谣玉律响，圜扉春草长。英声飞九重，御屏书益详。广陵大都会，经理须才良。拥麾往镇之，非公谅谁当。延阁升宝书，恩纶湛洋洋。左符分淮海，西顾宽岩廊。想见入境初，快睹争星凰。折冲向樽俎，宣威谢金汤。行看有锋召，衮衣侍虞皇。贱子一何幸，窃庇逾两霜。误蒙剡荐牍，名彻凝旒傍。受恩未知报，肝胆徒激昂。唯祈转洪钧，复立弟子行。
送吕宪帅维扬
作者：喻良能
朝代：宋

读我宋实录，元丰治明昌。
五年九月中，上特开天章。
从容谓辅臣，边民疲可伤。
吕独为朕言，他人终未尝。
已乃命正献，由定帅维扬。
学士加大称，庸以示宠光。
移镇未去久，趣归总台纲。
尔来九十年，谁其踵遗芳。
我公嫡孙行，祖烈蔚载扬。
持节古闽粤，摄事今福唐。
仁风杂和气，盎盎如春阳。
甿谣玉律响，圜扉春草长。
英声飞九重，御屏书益详。
广陵大都会，经理须才良。
拥麾往镇之，非公谅谁当。
延阁升宝书，恩纶湛洋洋。
左符分淮海，西顾宽岩廊。
想见入境初，快覩争星凰。
折衝向樽俎，宣威谢金汤。
行看有锋召，衮衣侍虞皇。
贱子一何幸，窃庇逾两霜。
误蒙剡荐牍，名彻凝旒傍。
受恩未知报，肝胆徒激昂。
唯祈转洪钧，復立弟子行。